hotchpotch/miracl-hf-unified huggingface dataset:
ఫణిదపు ప్రభాకరశర్మ
ఫణిదపు ప్రభాకరశర్మ ప్రకాశం జిల్లాకు చెందిన కథా రచయిత.
ఆయన మార్చి 30 1936 న ప్రకాశం జిల్లాలోని పేరాల (చీరాల మండలం) లో పూడిపెద్ది వెంకటరమణయ్య,అప్పలకొండ దంపతులకు జన్మించారు.ఆయన ప్రసిద్ధ రచయిత. ఆయన విశ్వబ్రాహ్మణుల కోసం "విశ్వబ్రాహ్మణ గోత్ర గాయత్రి" అనే గ్రంధాన్ని రచించారు.ఆయన అకౌంట్స్ ఆఫీసరుగా పనిచేసి పదవీవిరమణ చేసారు. ఆయన భార్య దాక్షాయణి. ఆయనకు ఇద్దరు కుమారులు ,ఇద్ద్దరు కుమార్తెలు.
పాక్ జలసంధి
భారతదేశం యొక్క తమిళనాడు రాష్ట్రానికి మరియు ద్వీప దేశమైన శ్రీలంక యొక్క ఉత్తర ప్ర్రాంతంలోని మన్నార్ జిల్లాకు మధ్యనున్న ఒక జలసంధి పాక్ జలసంధి. ఇది పాక్ అఖాతంతో ఈశాన్యంలోని బంగాళాఖాతాన్ని మరియు అక్కడనుండి నైరుతిలోని మన్నార్ గల్ఫ్ తో కలుపుతుంది. ఈ జలసంధి 33 నుంచి 50 మైళ్ళ (53 నుంచి 80 కిలోమీటర్లు) విస్తృతంగా ఉంటుంది. తమిళనాడులోని వైగై నది సహా అనేక నదులు దీని లోకి ప్రవహిస్తాయి. ఈ జలసంధికి రాబర్ట్ పాక్ పేరు పెట్టారు, ఇతను కంపెనీ రాజ్ కాలంలో (1755-1763) మద్రాస్ ప్రెసిడెన్సీ గవర్నర్.
ఇది అల్ప ద్వీపాల మరియు ఇసుకమేట దిబ్బల వంటి వాటి యొక్క చైన్ తో దక్షిణ ముగింపు వద్ద నిండి ఉంటుంది, వీటిని సమష్టిగా ఆడం బ్రిజ్ అంటారు. ఈ గొలుసు తమిళనాడులోని పంబన్ ద్వీపం ధనుష్కోడి (రామేశ్వరం ద్వీపం) మరియు శ్రీలంకలోని మన్నార్ ద్వీపం మధ్య విస్తరించివుంది. రామేశ్వరం ద్వీపం పంబన్ వంతెన ద్వారా భారత ప్రధాన భూభాగానికి అనుసంధానించబడింది.
1914 నుండి, మద్రాసు నుండి ధనుష్కోడికి రెగ్యులర్ రైళ్లు, మన్నార్ ద్వీప తలైమన్నార్ కు ఒక ఫెర్రీ, అలాగే కొలంబోకి ఒక రైలును ఉపయోగిస్తున్నారు.
మాయ (సినిమా)
మాయ 2014 ఆగస్టులో విడుదలైన తెలుగు సినిమా. జాతీయ పురస్కార గ్రహీత నీలకంఠ ఈ చిత్రానికి దర్శకత్వం వహించాడు.
ఓ టెలివిజన్ రిపోర్టర్ గా పనిచేసే మేఘన (అవంతిక మిశ్రా) చిన్నతనం నుంచి జరగబోయే సంఘటనలు ముందే తెలిసే ఈఎస్పీ (ఎక్స్ ట్రా సెన్సరీ పర్ సెప్షన్) అనే వ్యాధితో బాధపడుతుంటుంది. వృత్తిలో భాగంగా ప్రముఖ ఫ్యాషన్ డిజైనర్ సిద్దార్థ్ వర్మ (హర్షవర్ధన్ రాణే)తో కలిసి పనిచేయాల్సి వస్తుంది. ఈ క్రమంలో సిద్ధూ, మేఘన ఒకర్నిమరొకరు ప్రేమించుకుంటారు. అయితే తన చిన్ననాటి స్నేహితురాలు పూజా (సుష్మా రాజ్)కు సిద్దూకి పెళ్ళి కుదిరిందనే నిజం తెలుస్తుంది. అంతేకాకుండా సిద్దూ ఫస్ట్ లవర్ వైశాలి (నందిని రాయ్) రోడ్డు ప్రమాదంలో అనుమానస్పద స్థితిలో మృతి చెందుతుంది. వైశాలి మృతి విషయంలో సిద్దూపై అనేక అనుమానాలు తలెత్తుతాయి. ఇలా ఉండగా పూజాను సిద్దూ చంపబోతున్నట్టు మేఘనకు ముందే తెలుస్తుంది. పూజాను సిద్దూ నిజంగానే చంపుతాడా? పూజాను సిద్దూ ఎందుకు చంపాల్సి వస్తుంది? తన స్నేహితురాలు పూజాను మేఘన రక్షించుకుంటుందా? వైశాలి మృతి వెనుక కారణాలేంటి? వైశాలి మృతి విషయంలో సిద్దూపై ఎందుకు అనుమానాలు తెలుత్తాయి అనే ప్రశ్నలకు సమాధానమే 'మాయ'.
ఆసక్తికరమైన ప్రారంభ దృశ్యంతో వెండితెరపై ‘మాయ’ మొదలవుతుంది. అక్కడ చిన్నారి మేఘన పాత్రధారితో చేయించిన అభినయం, సౌండ్ ఎఫెక్ట్‌లు ఆకట్టుకుంటాయి. అలా ఆసక్తికరమైన అనుభవం కోసం మొదలైన ప్రేక్షకుల ప్రయాణం కాసేపటికే ఇది ప్యాసింజర్ బండిలో ప్రయాణంగా మారుతుంది. అప్పుడే ప్రథమార్ధం అయిపోయిందా అనిపించే ఈ సినిమా ఆ తరువాత క్రమంగా గాడి తప్పుతుంది. ఆ తరువాత మళ్ళీ మునుపటి ‘మాయ’ కనిపించే ఘట్టాలు తక్కువే. దర్శక, రచయిత ఏ సీను రాసుకున్నప్పుడు ఆ సీనుకు తగ్గట్లు పాత్రలు ప్రవర్తిస్తూ ఉంటాయి.
సిద్ధూ పాత్ర లాంటివి పాజిటివ్, నెగటివ్‌లకు రెంటికీ కాకుండా పోయాయి. అప్పటి దాకా జరగబోయేది తెలుస్తున్న నాయికకు ఉన్నట్టుండి, జరిగిపోయిన సంఘటన తెలియడమనేది నప్పని విషయం. కథ నడిపించడం కోసం దర్శక, రచయిత తనకు తాను కల్పించుకున్న ఓ వెసులుబాటు. అలాగే, ఎన్నో ఏళ్ళ క్రితం చిన్నప్పటి ఫ్రెండైన కథానాయికను పూజ పాత్ర చటుక్కున ఎలా గుర్తించేస్తుందని అడగకండి. ఇక, ద్వితీయార్ధంలో ఫ్యాషన్ షో ఎపిసోడ్ దగ్గర ‘ఢిల్లీ, రాత్రి వేళ...’ అంటూ వేసిన లొకేషన్ ఇండికేషన్ టైటిల్ మరింత గందరగోళం రేపింది.
కథ ఆ క్షణానికి జరుగుతున్నది ఢిల్లీలోనా, హైదరాబాద్‌లోనా అన్నది అర్థం కాదు. సిద్ధూ పాత్ర, పోలీసు అధికారి కలసి చివరలో వెతుకులాట, ‘చంపడం మినహా మరో మార్గం లేద’నుకోవడం లాంటి వాటికి కథలో సరైన భూమిక లేదు. చివరలో నాయిక పాత్ర ద్వారా వేరొకరి ద్వారా సస్పెన్స్ ముడిని విప్పించడం తృప్తినివ్వదు. వెరసి, మూడు ముఖ్య పాత్రలు, వారి వారి కోణాల నుంచి కథ నడవడమనే అంశం బాగుందనిపించినా, రెండు గంటల సినిమా చూశాక, అర్ధాకలితో బయటకొచ్చిన భావనే మిగులుతుంది.
ఝాన్సీ (నటి)
ఝాన్సీ ఒక తెలుగు సినిమా నటి మరియు టెలివిజన్ ప్రయోక్త. అనేక సినిమాలలో మరియు ధారావాహికలలో నటించింది.
ఈమె వివాహమ జోగి నాయుడుతో జరిగింది. వీరిద్దరూ ప్రేమించుకుని పెళ్ళి చేసుకున్నారు. వీరికి ఒక కుమార్తె సంతానము. తర్వాత వీరి మధ్య అభిప్రాయభేదాలు వచ్చి విడాకులు తీసుకున్నారు.. ఝాన్సీ కుటుంబ వీడియో మరియు ఫోటోలను ఇక్కడ తిలకించవచ్చు.
ఫెర్రీ
ఫెర్రీ అనేది ఒక రకమైన పడవ లేదా ఓడ, దీనిని నీటిపై మనుషులను, వాహనాలను లేదా వస్తువులను తీసుకెళ్ళెందుకు ఉపయోగిస్తారు. ఫెర్రీలను సముద్రాలలో, సరస్సులలో, మరియు నదులలో ఉపయోగిస్తారు. చాలా ఫెర్రీలు రెగ్యులర్ గా నడచేవిగా, తరచుగా నడచేవిగా, రిటర్న్ సర్వీసెస్‌లుగా పనిచేస్తాయి. ప్రయాణికుల ఫెర్రీ అనేక చోట్ల ఆగుతూ పోతుంటుంది, ఇటువంటి వాటిని వాటర్ బస్ లేదా వాటర్ టాక్సీ అంటారు. సాధారణ ట్రాఫిక్ ద్వారా ప్రయాణించినప్పుడు ప్రపంచంలో కొన్ని ప్రదేశాలకు మాత్రమే ఫెర్రీ ద్వారా చేరవచ్చు, ఎందుకంటే ఇవి ఎక్కువ నీళ్ళున్న సముద్రాలలో, సరస్సులలో, నదులలో మాత్రమే ప్రయాణించగలవు. ఫెర్రీలు వంతెనలు లేదా సొరంగాల కంటే తక్కువ మూలధన ఖర్చు వలన స్థానాల మధ్య డైరెక్ట్ రవాణాను అనుమతిస్తూ అనేక నీటిగట్టు నగరాల మరియు ద్వీపాల యొక్క ప్రజా రవాణా వ్యవస్థల యొక్క భాగంగా రూపొందినవి.
చింతల్లంక
"చింతల్లంక" గుంటూరు జిల్లా, కొల్లూరు మండలానికి చెందిన గ్రామం.
మండల పరిషత్తు ప్రాథమిక పాఠశాల. 
2013, జులైలో ఈ గ్రామ పంచాయతీకి నిర్వహించిన ఎన్నికలలో శ్రీమతి విజయలక్ష్మి సర్పంచ్‌గా ఎన్నికైనారు. [2] 
ఈ గ్రామానికి చెందిన శ్రీ తోడేటి సురేష్, కౌలు రైతు సంఘం జిల్లా అధ్యక్షులుగా ఏకగ్రీవంగా ఎన్నికైనారు.
[1] ఈనాడు గుంటూరు రూరల్/వేమూరు; 2014, ఆగస్టు-9; 2వపేజీ.
[2] ఈనాడు గుంటూరు సిటీ/వేమూరు; 2017, ఏప్రిల్-24; 1వపేజీ.
బగళాముఖీ దేవి
బగళాముఖీ లేదా బగళా (సంస్కృతం: बगलामुखी), హిందూమతంలో కాళికాదేవి దశ అవతారములలో బగళాముఖీ అవతారం ఒకటి. బగళాముఖీ దేవి తన దుడ్డు కర్రతో భక్తుని దురభిప్రాయాలు మరియు భ్రమలు (లేదా భక్తుని యొక్క శత్రువులను) నాశనం చేస్తుంది. ఆమెను ఉత్తర భారతదేశంలో పీతాంబరీ దేవి అని పిలుస్తారు. బగళాముఖీ దేవి బంగారు సింహసనంపై, చేతులో పసుపు కమలతో సముద్రం మద్యలో ఉంటుంది.ఆమె అర్ధచంద్రాకార తల కలిగిఉంటుంది. కొన్ని చోట్ల రెండు చేతులు, మరి కోన్ని చోట్ల నాలుగు చేతులు కలవు అని ఉన్నాయి.
బగళాముఖీ దేవి కోర్టు కేసుల నుండి మరియు అప్పుల నుండి బయట పడవేసె దేవత.
లాయర్లు ప్రతి రోజు పూజించ వలసిన దేవత.
బగాళా అనగా "బంధించు" మరియు ముఖీ అనగ "ముఖం". అందువలననే ముఖం పట్టుకోవటానికి లేదా నియంత్రణ అధికారం బగళాముఖీ దేవి ఉంది.
బగళాముఖీ దేవి బంగారు ఛాయతో పసుపు రంగు దుస్తులను దరించి ఉంటుంది.
బగళాముఖీ దేవిని పసుపు వస్త్రములు దరించి, పసుపు వస్త్రముపై కూర్చుని, పసుపు పువ్వులతో పూజించాలి.
పై మంత్రం గురువు ద్వారా అబ్యసించినవారికి, నరఘెష మరియు సమస్త శత్రువుల బాదలను దూరం చేస్తుంది అనడంలో సందేహం లేదు.
" మా పీతాంబరి (బగళాముఖీ) దేవాలయం " భారతదేశం రాయ్పూర్ విమానాశ్రయం నుండి సుమారు 15 కి.మీ. దుర్గ్ నుంచి సుమారు 25 కిలోమీటర్ల దూరంలో ఛత్తీస్గఢ్ అమలేశ్వర్ (దుర్గ్ / రాయ్పూర్) పట్టణంలో ఉంది. రాయ్పూర్ రైల్వే స్టేషను నుండి సుమారు 5 కి.మీ.లో ఉంది.
పరమ పూజ్యశ్రీ శ్రీ పీతాంబ పీఠాధిపతి యోగిరాజ్ యుధిష్టర్ జీ మహరాజ్ గారు ఏర్పాటు చేసారు.
సరళా సాగర్ ప్రాజెక్టు
దీనిని పూర్వం వనపర్తి సంస్థానాన్ని పరిపాలించిన రాజులలో ఒకడైన రెండవ రామేశ్వరరావు కాలంలో సరళాదేవి పేరు మీదుగా ఒక చెరువులా నిర్మించారు. దీనినే ఆధునీకరించి 1959 జూలై 26 వ తేదిన సరళా సాగర్ ప్రాజెక్టుగా తీర్చిదిద్దారు. అప్పటి పి. డబ్ల్యూ . డి. శాఖామంత్రి జె.వి. నర్సింగరావు ఈ ప్రాజెక్టును ప్రారంభించారు. తదనంత కాలంలో, ఇది వర్షాధార ప్రాజెక్టు కావడం మూలాన ఆ సమస్యను అధిగమించడానికి, నిరంతరం నీటితో ఉండటానికి ప్రాజెక్టుకు 10 కిలోమీటర్ల దూరంలో ఉన్న రామన్ పాడ్ బ్యాలెనిసింగ్ రిజర్వాయర్ ద్వారా 12 కోట్ల రూపాయల వ్యయంతో ఎత్తిపోతల పథకాన్ని అప్పటి గ్రామీణాభివృద్ధి శాఖామంత్రి డా. జిల్లెల చిన్నారెడ్డి ప్రారంభించారు.
సైఫన్ పద్ధతిలో నిర్మించిన ప్రాజెక్టులలో ఈ ప్రాజెక్టు ప్రపంచంలో రెండవదైతే. ఆసియాలో మొదటిది.
ఈ ప్రాజెక్టు నిర్మాణానికి అప్పట్లో (1959) 35 లక్షల రూపాయలు ఖర్చుచేశారు.
ఈ ప్రాజెక్టు నిర్మాణంలో 17 హుడ్ సైఫన్ లను, 4 ప్రైమింగ్ సైఫన్ లను ఏర్పాటు చేశారు. ఒక్కొక్క ప్రైమింగ్ సైఫన్ ద్వారా సెకన్ కు 2000 (రెండు వేల) క్యూసెక్ ల నీటిని బయటికి పంపితే, ఒక్కో హుడ్ సైఫన్ ద్వారా 3440 క్యూసెక్ ల నీటిని బయటికి పంపుతారు. ప్రాజెక్టులోకి పూర్తి స్థాయి నీటి మట్టం చేరినప్పుడు గాలి పైపుల ద్వారా ఏర్పాటు చేసిన సైఫన్ లు ఆటోమేటిక్ గా పనిచేస్తాయి. 520 ఫీట్ల రాతి కట్టడం, 3537 ఫీట్ల మట్టి కట్టడం ఈ ప్రాజెక్టులో అంతర్భాగం. 
ఈ ప్రాజెక్టు ద్వారా సాగునీరునే కాకుండా సమీపంలోని పది గ్రామాలకు తాగునీటి సౌకర్యాన్ని కూడా ఏర్పాటుచేశారు. ఇక్కడ చేప పిల్లల ఉత్పత్తి కేంద్రాన్ని కూడా ఏర్పాటు చేశారు. అంతేకాకుండా సైఫన్ లు పనిచేసే సందర్భంలో నీటి విరజిమ్మే దృశ్యాలు పర్యాటకులను విశేషంగా ఆకట్టుకుంటాయి. ఆవిధంగా ఇది పర్యాటక ప్రాంతంగానూ ప్రజలకు అందుబాటులో ఉంది.
పుట్టకోట (ఖమ్మం)
పుట్టకోట ఖమ్మం జిల్లాలోని, ఖమ్మం పట్టణానికి దగ్గరలో వున్న ఒక చారిత్రక గ్రామము. .
ఖమ్మనుండి వైరా రోడ్ లో వెలుగుమట్ల గ్రామానికి దగ్గరలోని ఈ పుట్టకోట గ్రామం కూడా రుద్రమదేవి నిర్మించిన కోట వున్న రుద్రమకోటకు దగ్గరలోనే వుండటం తో ఈ పేరు రావడం వెనక ఇదే విధమైన కారణం వుండవచ్చని భావిస్తున్నారు.
పుట్టకోట పేరుగురించి తెలుసుకొన్నట్లైతే పూర్వం రాజుల కాలంలో ప్రధాన కోట (దుర్గం) రక్షణార్థం ముందు భాగంలో మట్టికోటలు, కంచు కోటలు నిర్మించేవారు అటువంటి మట్టి కోటలు పుట్టలుగా ఉన్నందువల్ల పుట్టలకోట, పుట్టకోట అనిపిలువబడుతూ పుట్టకోట అనే పేరు స్థిరపపడినట్లు తెలుస్తుంది.
నాగలక్ష్మి
నాగలక్ష్మి ఒక అంతర్జాతీయ కబడ్డీ క్రీడాకారిణి. 2012లో తొలిసారి జరిగిన మహిళల కబడ్డీ ప్రపంచకప్‌లో స్వర్ణం నెగ్గిన భారత జట్టులో ఈమె సభ్యురాలు, తమ జట్టు గెలుపునకు ఈమె కీలక పాత్ర వహించింది. ఈమె ప్రకాశం జిల్లా వాసి. ఈమె తల్లిదండ్రులు అరుణకుమారి, శ్రీమన్నారాయణ. వీరిది వ్యవసాయ కుటుంబం. ఈమెను మొదట కోచ్ అమ్మయ్య చౌదరి గుర్తించి శిక్షణ నిచ్చింది, తరువాత ఈమె కోచ్ పద్మజా బాల వద్ద శిక్షణ పొందింది.
2012 మహిళల కబడ్డీ ప్రపంచకప్‌లో స్వర్ణ పతకాన్ని సాధించిన భారత జట్టులోని సభ్యురాలైన ఈమెను ఆంధ్రప్రదేశ్ ముఖ్యమంత్రి చంద్రబాబునాయుడు గుర్తించి 11-08-2012న రూ.25 లక్షల నగదు పురస్కారాన్ని అందజేశారు.
శ్రీరంగరాజులపల్లె
"శ్రీరంగరాజులపల్లె" కడప జిల్లా చింతకొమ్మదిన్నె మండలానికి చెందిన గ్రామం. 
శ్రీ వీరాంజనేయస్వామివారి ఆలయం.
గంగిరెడ్డిపల్లె(ఉదయగిరి)
"గంగిరెడ్డిపల్లె(ఉదయగిరి)" నెల్లూరు జిల్లా ఉదయగిరి మండలానికి చెందిన గ్రామం. 
ఈ గ్రామములో శ్రీ సీతారామ గంగాభవాని తిరునాళ్ళు, 2014, ఆగస్టు-9, శ్రావణమాసం, శనివారం నుండి ఘనంగా మొదలైనవి. రామాలయంలో శ్రీ సీతా, రామ, లక్ష్మణ విగ్రహాలను ప్రత్యేకంగా అలంకరించి, ప్రత్యేకపూజలు నిర్వహించారు. శ్రీ గంగా భవాని అమ్మవారి ఆలయాన్ని విద్యుద్దీపాలతో ప్రత్యేకంగా, అందంగా అలంకరించి, తీర్చిదిద్దినారు. రాత్రికి శ్రీ సీతారాముల విగ్రహాలకు గ్రామోత్సవం నిర్వహించారు. [1]
[1] ఈనాడు నెల్లూరు; 2014, ఆగస్టు-10; 16వపేజీ.
తిక్కవరపాడు
"తిక్కవరపాడు" నెల్లూరు జిల్లా వెంకటాచలము మండలానికి చెందిన గ్రామం. పిన్ కోడ్ నం 524 320., ఎస్.టి.డి.కోడ్ నం. 08621.
శ్రీ రాజరాజేశ్వరి అమ్మవారి ఆలయం:- ఈ ఆలయంలో, 2014, ఆగస్టు-10వ తేదీ, శ్రావణ పౌర్ణమి, ఆదివారం నాడు, ఉదయం 9 గంటలకు, ధ్వజస్తంభ ప్రతిష్ఠ, మేళతాళాలు, వేదపండితుల మంత్రోచ్ఛారణల మధ్య, శాస్త్రోక్తంగా నిర్వహించారు. ఈ కార్యక్రమానికి పలు గ్రామాల నుండి భక్తులు తరలి వచ్చి, అమ్మవారిని దర్శించుకున్నారు. ఈ సందర్భంగా ఆలయంలో ప్రత్యేకపూజలు నిర్వహించారు. [1]
[1] ఈనాడు నెల్లూరు/సర్వేపల్లి; 2014, ఆగస్టు-11; 1వపేజీ.
బెరడు
చెట్ల యొక్క కాండం మరియు వేర్ల యొక్క వెలుపలి పొరను బెరడు అంటారు. వృక్షజాతిలో వాటి రకాన్ని బట్టి బెరడు యొక్క పరిమాణంలో, పెళుసుతనంలో మార్పులుంటాయి. వృక్షానికి రక్షణగా ఉండే ఇది కఠినంగా ఉంటుంది. బెరడును ఆంగ్లంలో బార్క్ అంటారు. లేత బెరడు నునుపుగా, ముదురు బెరడు గరుకుగా ఉంటుంది. చెట్ల యొక్క రకాన్ని బట్టి, వాటి వయసును బట్టి బెరడు రంగులలో మార్పులుంటాయి. ఒకే చెట్టుకి వివిధ చోట్ల ఉన్న బెరడులో కూడా తేడాలుంటాయి. సాధారణంగా బాగా వయసు ముదిరిన చెట్టు మానుకు ఉన్న బెరడు మందంగా, పెళుసుగా, గరుకుగా, బూడిద రంగుతో కూడిన బెరడు ఉంటుంది. కొత్త కొమ్మలకు, లేత చెట్లకు పలుచని, నునుపైన, ఆకుపచ్చ రంగుతో కూడిన బెరడు ఉంటుంది. బెరడు వాస్కులర్ కాంబియం యొక్క వెలుపలి మొత్తం కణజాలాన్ని సూచిస్తుంది మరియు సాంకేతికతతో సంబంధం లేని పదం.
కాశి రాజు
వర్థమాన కవులలో కాశి రాజు ఒకరు. ఈయన పూర్తిపేరు వీర వెంకట సత్య గోవింద రాజు. కవి సంగమంలో గ్రూప్ కవితలు రాస్తున్నారు.
కాశి రాజు 1988, అక్టోబర్ 3 న సత్యనారాయణ, శాంతమ్మ దంపతులకు తూర్పుగోదావరి జిల్లా నేరేళ్ళంకలో జన్మించారు.
హైద్రాబాద్లో నివాసముంటున్నారు. ప్రస్తుతం ఓ న్యూస్ ఛానల్లో పనిచేస్తున్నారు.
మొదటి కవిత తాటాకిళ్ళు, ఆంధ్రజ్యోతి వివిధలో ప్రచురితం అయింది.
గోదారి బ్లాగ్ పేరిట కవితలు, సమీక్షలు రాస్తున్నారు.
కేంద్రీయ ప్రవృత్తి మాపనాలు
ఒక వస్తు వర్ణన చేయవలసి వచ్చినప్పుడు దాని స్వభావాన్ని, ఉద్దేశాన్ని దృష్టిలో ఉంచుకొని వర్ణన చేస్తాం. ఇదే విధమైన దృష్టితో దత్తాంశ వర్ణన చేయవలసి ఉంటుంది. లక్క్ష్యనిర్దేశం ఆధారంగా దత్తాంశ సేకరణ పద్థతిని అనుసరించి ఏ విధమైన సాంఖ్యక పద్థతులను వాడాలో నిర్ణయిస్తాం.
దత్తాంశ కేంద్రస్థాన విలువ చుట్టూ ఉండే దత్తాంశ విస్తరణ ధోరణిని కేంద్ర ధోరణిగా చెప్పవచ్చు.ఏ కేంద్రం విలువ చుట్టూ దత్తాంశ విస్తరణ జరిగిందో తెలుసుకోవడానికి కేంద్రీయ ప్రవృత్తి మాపనాలను గణిస్తాం.ఈ కేంద్రీయ ప్రవృత్తి సార్వత్రికముగా సగటు అని పిలుస్తాం.
మంచి సగటు/ఆదర్శ సగటుకు ఉండవలసిన లక్షణాలు:
ఎక్కువ అంకెలు గల సంఖ్యపరమైన దత్తాంశాన్ని సంక్షిప్త పరచడం ద్వారా ఏ అంకెను అయితే పొందుతామో ఆ అంకె చుట్టూ ఎక్కువ అంకెలు కేంద్రీకృతమైతే సదరు అంకెను ఆ దత్తాంశపు సగటుగా చెప్పవచ్చు.
ఒక అవర్గీకృత దత్తాంశంలో రాశుల మొత్తాన్ని రాశుల సంఖ్యచే భాగించగా వచ్చిన సంఖ్యను అంకమధ్యమం అంటారు.
ఒక దత్తాంశంలో రాశుల విలువలు formula_1 అయినపుడు అంకమధ్యమం formula_2 ను ఈ క్రింది సూత్రంద్వారా తెలుసుకోవచ్చు.
ఉదాహరణకు ఒక సంస్థలో 10 మంది ఉద్యోగుల నెలసరి ఆదాయాలు వరుసగా 2500, 2700, 2400, 2300, 2550, 2650, 2750, 2450, 2600, 2400. అయిన ఆదాయాల సరాసరిని ఈ క్రిందివిధంగా తెలుసుకోవచ్చు.
formula_4
యిచ్చిన అవర్గీకృత దత్తాంశాన్ని ఆరోహణ క్రమంలో వ్రాసినపుడు మధ్యలో ఉన్న విలువను మధ్యగతం అంటారు. దత్తాంశ విలువలు బేసి సంఖ్యలో యున్నచో మధ్యలో ఉన్న ఒకే విలువ మధ్యగతం అవుతుంది. రాశులు సరి సంఖ్యలో ఉన్నప్పుడు మధ్యలో గల రెండు రాశుల సరాసరి మధ్యగతం అవుతుంది.
ఉదాహరణకు {3, 3, 5, 9, 11} ల మధ్యగతం 5.
ఒక దత్తాంశంలో తరచుగా వచ్చే సంఖ్యను బహుళకము అంటారు. ఉదాహరణకు 2,3,5,6,4,2,6,9,10,2,5,2,8,2 దత్తాంశంలో తరచుగా వచ్చే సంఖ్య 2 కనుక బహుళకం 2 అవుతుంది. కొన్ని సందర్భాలలో రెండు సంఖ్యలు కూడా తరచుగా ఒకే విధంగా వచ్చినట్లయిన ఆ దత్తాంశానికి రెండు బహుళకాలు ఉంటాయి. దీనిని బైమోడ్ అని అంటారు. కొన్ని దత్తాంశాలకు మూడు బహుళకాలుంటే దానిని ట్రైమోడ్ అని, అనేక బహుళకాలుంటే మల్టీమోడల్ అని అంటారు.
దక్షారామాయణము
ద్రాక్షారామం పుణ్యక్షేత్రం ప్రాచీనమూ, ప్రాధాన్యత సంతరించుకున్నదీను. ఈ క్షేత్రాన్ని గురించిన ప్రశంస పలు గ్రంథాల్లో కానవస్తుంది. శ్రీనాథుడు రచించిన భీమఖండం ఈ క్షేత్ర మాహాత్మ్యమే. స్కాంద పురాణంలోనూ దీని ప్రస్తావన, ప్రశస్తి కానవస్తాయి. వీటన్నిటినీ దృష్టిలో ఉంచుకుని భాగవతుల లక్ష్మీపతిశాస్త్రి గద్యరూపంలో ఈ క్షేత్ర మహాత్మ్యాన్ని రచించారు. ఇది 1926 సంవత్సరంలో కాకర్లపూడి గోపాలనరసరాజా వారి ఆర్థిక సహాయముతో ముద్రించబడింది.
ఐసాన్ తోకచుక్క
ఐసాన్ తోకచుక్క (ఆంగ్లం: Comet ISON) ఒక మంచు యుగపు తోకచుక్క. అదిమనవుడు ఆకలి తీరింది మొదలు ఆకాశంవైపు తలెత్తి చూసిన నాటి నుండి నేటి వరకూ అంతరిక్షం అంతుపట్టని వింత. పదివేల సంవత్సరాల క్రితం ఊర్టుమేఘ ప్రాంతంనుండి బయలుదేరి మన సౌరకురటుంబంలో ప్రవేశించిన ఐసాన్ (ISON) 2013 అనే తోకచుక్క మనకు కనువిందు చేసి నశించిపోయింది.
తోకచుక్క అంటాం కాని నిజానికి ఇది చుక్క లేదా నక్షత్రం
కానే కాదు, తోకను కూడకలిగి ఉండదు. తోకచుక్కకేంద్రకంలో దుమ్ము, దూళి, ఇనుము, నికిల్, కాల్షియం, మెగ్నిషియం, సొడియం, సిలికా వంటి రాతిపదార్దం, గడ్దకట్టిన మిథెన్, అమ్మోనియా, మంచులను కలిగిఉంటుంది. తొకచుక్క నిర్మాణం పరిశీలిస్తె మరిన్ని విషయాలు అర్దం అవుతాయి. తోకచుక్కను అగ్లంలో కామెట్ అని పిలుస్తారు, కామెట్ అనే పదం గ్రీకు భాషనుండి తీసుకోబడింది. దీని అర్ధం జుట్టు లేదా పీచువలె వ్యాపించివున్న అని తోకచుక్కలో ప్రదానంగా నాలుగు బాగాలు ఉంటాయి, ఒకటికేంద్రకం, రెండుకోమా, మూడూఆయనోవరణం నాలుగుతోక
రామరాజ్యంలో సప్తాంగాలు
రాజ్యానికి ఏడు అంగాలుఉంటాయి అని శుక్రనీతిలో చెప్పబడింది.
"స్వామ్యమాత్యసుహృత్కోశరాష్ట్రదుర్గబలానిచ సప్తాంగముచ్యతే." - శుక్రనీతి -1-61
అవి 
ఈ ఏడు రక్షింపబడినప్పుడు రాజ్యం సుభిక్షంగా ఉంటుంది. ఈ ఏడు రామునికాలంలో చక్కగా పరిరక్షింపబడ్డాయి కాబట్టి అది రామరాజ్యంగా ప్రసిద్దికెక్కింది.
రామాయణం లౌకికసాహిత్యంలో అతి ప్రాచీనగ్రంథమే అయినప్పటికీ , ఉత్తమమైన మార్గాన్ని నిర్దేశించడం ద్వారా అది నేటికిని ప్రజలలో నిలిచిపోయియున్నది. అయోధ్యాకాండలో రాముడు భరతునికి ఉపదేశించిన నీతిమార్గం సార్వకాలీనం, సార్వజనీనం. రాముడు అరణ్యవాసానికి వెళ్ళినప్పుడు ,భరతుడు పదునాలుగు సంవత్సరాలపాటు జటావల్కధారియై మునివృత్తిని అవలంబిస్తూ, నందిగ్రామంలో నివసిస్తూ , రాముని పాదుకలకు అభిషేకం చేసి అయోధ్యానగరాన్ని పరిపాలిస్తాడు. ఇది నిష్కామకర్మకు (ప్రయోజనాన్ని ఆశించకుడా చేసే పని)ఉదాహరణ.
రాజన్ అనే పదం రాజృ దీప్తౌబొద్దు పాఠ్యం అనే ధాతువు నుండి నిష్పన్నమయింది. రంజితాశ్చ ప్రజాస్సర్వాస్తేన రాజేతి కథ్యతే అని మహాభారతం శాంతిపర్వంలో చెప్పబడింది. ప్రజలందరూ అతనిచే సంతోషపెట్టబడతారు కావున అతడు రాజు అని పిలువబడతాడు.
రంజయతీతి రాజా అని కూడా దీనికి వ్యత్పత్త్యర్థము. ప్రజలను సంతోషపెటట్డమే రాజుయొక్క ప్రథమకర్తవ్యం. కాబట్టి మంచి పరిపాలనకి ఏమేమి అవసరమో వాటినన్నింటినీ రాజు తప్పక ఆచరించాలి. బాలకాండలో వాల్మీకి దశరథుని రాజ్యపాలనను ఇంద్రుని పాలనలా ఉందని వర్ణిస్తాడు. దశరథుని పాలనలో ఏయే ప్రజలు ఏ విధంగా ఉన్నారో విపులంగా వర్ణిస్తాడు. చక్కటి పరిపాలనకు పురోహితులు ,మంత్రులు అవసరము. రాజ్యనిర్వహణకు కోశాగారం , రాజ్యరక్షణకు సేనాధిపతులు, సైన్యము , దూతలు అవసరము. వీటన్నిటినీ వాల్మీకి ఎంతో వివరంగా వర్ణిస్తాడు.
రాజ్యంలో అందరూ రాజు కావడానికి అర్హులు కారు. కేవలం పెద్దకుమారుడు మాత్రమే రాజు కాగలడని వాల్మీకి వివరిస్తాడు.
సుతాస్సర్వే రాజ్యే తిష్ఠన్తి భామిని 
స్థాప్యమానేషుసర్వేషు సుమహాననర్థో భవేత్
తస్మాజ్జ్యేష్ఠే హి కైకేయి రాజ్యతంత్రాణి పార్థివాః
స్థాపయత్యనవతాఙ్గి గుణవత్స్వితరేష్వపి ।। అయోధ్యా-8-23,24 
రాజుకు గుణవంతులైన కుమారు
కౌన్సిలింగ్ సేవలు
కాలేజీ లలో విద్యార్థులకు కౌన్సిలింగు సదుపాయాలు అందుబాటులోకి తీసుకురావటం గురించి నేడు విస్తృతంగా చర్చ జరుగుతున్నది. ముఖ్యంగా ఢిల్లీలో జరిగిన "నిర్భయ" ఉదంతం తరువాత ప్రభుత్వం అన్ని విద్యాసంస్ఠల్లోనూ కౌన్సిలర్లను నియమించాలని అభిప్రాయపడింది. మెంటరింగు (Mentoring) కూడా ఇదే తరహా సేవేగానీ అది మరికొంత క్లిష్టమయినది. యువతరానికి సైకలాజికల్ ఆసరా చాలా అవసరం. కౌన్సిలింగు అనేది చాలా సహజంగా మనకి తెలియకుండా జరిగిపోతూ ఉంటుంది. ఇంట్లో పెద్దలు, పాఠశాలలో గురువులూ అస్తమానమూ సలహాలు ఇస్తూనే ఉంటారు. మన చరిత్రలోనూ, పురాణాలలోనూ దీనికి మంచి ఉదాహరణలు ఉన్నాయి. శ్రీకృష్ణుడు-అర్జునుడూ, రామకృష్ణ పరమహంస-వివేకానందుడూ, క్రీస్తూ ఆయన శిష్యులూ, ఇలా అనేక మంది మహనీయులు ఇలాటి కౌన్సిలింగు సంబంధంలో ఉన్నారు.
కౌన్సిలింగు అంటే, ఇద్దరు వ్యక్తుల మధ్య (సాధారణంగా వీరిలో ఒకరు వయసులోనూ, అనుభవం లోనూ పెద్దవారై ఉంటారు) ఒక నమ్మకం కూడిన మార్గదర్శక సంబంధం. ఇందులో సలహాసంప్రదింపులూ, కలిసి సమయం గడిపే వెసులుబాటు, ఇష్టం, ఆవశ్యకత, ఉంటాయి. వృత్తి రీత్యా కౌన్సిలర్ లు ఉంటారు. వీరు కొంత ఫీజు తీసుకుని ఈ సేవలు అందిస్తారు. ఈ వ్యాసంలో చర్చించబోయేది విద్యాలయాల్లో జరిగే కౌన్సిలింగు గురించే. విద్యాలయాల్లో కౌన్సిలర్ లు సాధారణంగా ఏదో ఒక రకమైన శిక్షణ పొంది ఉండడం అవసరం. వయసు, అనుభవంతో బాటు కౌన్సిలింగులో కొంతైనా శిక్షణ ఉందాలి. ఎక్కువ భాగం ఏదో ఒక సబ్జెక్టు బోధించే అధ్యాపకులే ఒకరిద్దరు కౌన్సిలర్ లుగా ఉంటారు. వీరు కొంత కౌన్సిలింగు శిక్షణ తీసుకుని ఉంటే మంచిది.
కౌన్సిలర్ (సలహాదారు) అందుబాటులో ఉండే వ్యక్తి అయి ఉండాలి. వివేకం, సానుభూతి, విద్యార్థుల పట్ల గౌరవం, ప్రేమ కలిగిన వాడై ఉండాలి. శ్రధ్ధగా వినే స్వభావం ఉండాలి. విద్యార్థి చెప్పిన విషయాలను గోప్యంగా ఉంచే గుణం ఉండాలి. సమస్యను అర్థం చేసుకుని, దానికి తగిన పరిష్కారం ఆలోచించదానికి విద్యార్థికి తోడ్పడాలి. ఆ సమస్యలో తానే ఒక భాగమై ఉండకూడదు. కౌన్సిలింగు సంబంధంలో దగ్గర బంధువులు మంచి కౌన్సిలర్ గా ఉండలేరు.
ఆంగ్ల భాషవాడుకలో తెలుగు వారి ఇబ్బందులు
ఆధునిక ప్రపంచంలో ఆంగ్ల భాష ఎంతో ప్రాముఖ్యతను సంతరించుకుంది. నేటి మానవ సమాజం ఆంగ్లాన్ని ఒక లంకె భాషగా పరిగణిస్తోంది. ఏ రెండు సంస్కృతులమధ్యనైనా, అంతర్జాతీయ భాషగా ఎదిగిన ఆంగ్లభాష ఒక భాషాపరమైన వారధిగా నిలిచి, ప్రపంచ ఐక్యతకు తోడ్పడుతోంది.
ఐతే, ఆంగ్లేతర భాషలు మాట్లాడే సంస్కృతులవారు, ఆంగ్ల భాష వాడుకలో కొన్నిఇబ్బందులుఎదుర్కోవడం సహజం. దానికి ముఖ్య కారణం - ఆంగ్లం పరాయి భాష కావడమే కాకుండా, ఆంగ్ల భాషను నేర్చుకోడానికి ముందు తమకంటూ ఒక మాతృభాషను కలిగి ఉండటం. మాతృభాష మరొక భాషను నేర్చుకోడానికి తర్జుమా రూపంలో కొంతవరకు సాయపడినా, అనేక సందర్భాలలో అది ఒక అవరోధంగా మారుతుంది. అందువలన మనం మాట్లాడే ఆంగ్లం మీద మన మాతృభాష ప్రభావం పడుతుంది. తత్ఫలితంగా మనం మాట్లాడే అంగ్లభాష కొన్నిసార్లు మన మాతృభాషలా ధ్వనిస్తుంది. ఈ కారణం వలన, అరబ్బుల ఆంగ్లం అరబీలా, మళయాళీయుల ఆంగ్లం మళయాళం లా, తెలుగు వారి ఆంగ్లం తెలుగులా వినపడుతుంది.
వ్యాకరణం, ఉచ్చారణ, పదసంపద అనేవి ఏభాషకైనా కొన్ని ముఖ్యమైన అంశాలు.వ్యాకరణం విషయంలో ఆంగ్లభాషను వాడే తెలుగువారి ఇబ్బందులకు ఒక ఉదాహరణ చూద్దాం. తెలుగు భాషలో 'క్రియ' లేకుండా వాక్యనిర్మాణం సాధ్యమే కానీ, ఆంగ్లభాషలో అది వీలుకాదు. ఆంగ్లభాషలోని వాక్యంలో, అన్నింటికంటే ముఖ్యమైనది 'క్రియ '. ఆంగ్లభాషలో క్రియారహితమైన వాక్యనిర్మాణం అసంభవం. ఉదాహరణకు, తెలుగులో 'ఆమె సీతారామయ్యగారి మనవరాలు.' అనేదానిని ఒక అర్ధవంతమైన, సంపూర్ణ వాక్యంగా పరిగణిస్తాం. కానీ, ఆంగ్లభాషలో 'She the granddaughter of Sitaramaiah' అనే పదసముదాయాన్ని సంపూర్ణ వాక్యంగా ఎంచరు; ఎందుకంటే, అందులో 'క్రియ ' (is) లేదు. దానిని ఒక సంపూర్ణవాక్యంగా మార్చాలంటే, 'She is the granddaughter of Sitaramaiah.' అనాలి. అందువలన, తెలుగువారు, తమ మాతృభాషలో క్రియ లేకుండానే వాక్యనిర్మాణానికి ఉన్న అవకాశానికి అలవాటు పడి, ఆంగ్లభాషను వాడేటప్పుడు క్రియ లేకుండానే వాక్యనిర్మాణానికి సాహసిస్తారు.
తెలుగులో సాధారణంగా, ఎలా రాస్తామో అలానే చదువుతాం. అంటే, అక్షరానికి, శబ్దానికి సమన్వయం ఉండటం వలన ఉచ్చారణ అట్టే ఇబ్బందికరంగా ఉండదు. కానీ, ఆంగ్లభాషలో అక్షరానికి, శబ్దానికి ఒక్కోసారి అస్సలు పొంతనే ఉండదు. (ఉదాహరణ: 'girl' అనే పదంలో 'r' అనే అక్షరం ఉన్నా, దానిని పలకకూడదు.)
(సశేషం)
ఇమో స్పార్క్
ఇమో స్పార్క్ "ఆర్టీ ఫీషియల్ ఇంటెలిజెన్స్" (Artificial Intelligence)కు సంబందించినది, ఇది ఒక ఆధునిక టెక్నాలజీ లోని మార్పు ల గురించి తెలియజే యబడినది. ప్రతి ఒకరూ నేటి తరంలో తమ మిత్రులతో ,పరిచయస్తులతో ,ఆత్మీయులతో స్నేహాన్ని కొనసాగించటానికి ఆర్కుట్,ఫేస్ బుక్,ట్విట్టర్ వంటివి సహజంగ వాడుతారు, వారి మిత్రుల భావాలకు,చిత్రాలకు తమ యొక్క సమాధానాన్ని లేక ఇష్టాన్ని తెలియపరుస్తారు. ఈ ఇమో స్పార్క్ ప్రతి మనిషి యొక్క భావలను, తన మనస్సులోని ఆలోచనలను గమనించి వెంటనే ఆ చిత్రానికి సంబంధించి అక్కడ తెలియజేస్తుంది. దీని ఆకారం చతురస్రంలో ఉంటుంది. మన ముఖ కవళికలు వాటిలోని మార్పులు,భావోద్వేగాలు అన్నిటిని తెలియజేస్తుంది.
దీనిని వీడియో కాన్ఫరెన్స్ ద్వార దూరం నుంచి కూడా ఉపయోగించుకోవచ్చు. దీనిని సృష్టించింది ప్యాట్రిక్ రోసెంథాల్. ఇమోస్పార్క్ 90*90*90 గా తయారు చేయబడినది. దీని మూలాలలో ఉన్న చిప్ "ఇమోషనల్ 
ప్రొసెసింగ్ యునిట్ ("Emotional Processing Unit") గా పిలవబడుతుంది. దీని ఆధారంగా మన ఇంట్లోని ప్రతి ఒక్కరి యొక్క
అసౌష్ఠవత
సాంఖ్యకశాస్త్రం (Statistics) లో రెండు విభాజనాల ( Distributions) ను పోల్చడానికి, వర్ణపట కేంద్రీయ ప్రవృత్తి మాపనాలు ( Measure of central tendency) మరియు విస్తరణ కొలతలు ( Measure of Dispersion) సరిపోవు, అదనపు వర్ణన కొలతలు అవసరము. రెండువ విభాజనాల అంకమద్యమము మరియు క్రమవిచలనము సమానముగా ఉన్నపటికి ఆకృతిలో అవి విభేదించవచ్చు. అటువంటి విభేదాన్ని కొలవదానికి మరొక మాపకం కావలి. అదే అసౌష్ఠవత ( Skewness) .
సౌష్ఠవ విభాజనము బాహుళక విలువకు ఇరువైపులా సమానముగ విస్తరించి ఉంటుంది. దీని అసౌష్ఠవ గుణక విలువ సున్న అవుతుంది.
ధనాత్మక విభాజనము బాహుళక విలువకు కుడివైపుకు విస్తరించి ఉంటుంది. దీని అసౌష్ఠవ గుణక విలువ ధనాత్మక అవుతుంది.
ఋణాత్మక విభాజనము బాహుళక విలువకు ఎడమవైపుకు విస్తరించి ఉంటుంది. దీని అసౌష్ఠవ గుణక విలువ ఋణాత్మక అవుతుంది.
చెత్త
వీధిన పనికిరాని వస్తువుని చెత్త అంటారు. ప్రకృతి దేవుడు యిచ్చిన వరం. దీనిని మానవుడు తన పనుల ద్వారా నాశనం చేస్తున్నాడు. చెత్తని ముఖ్యంగా మూడు వర్గాలుగా విభజింపవచ్చు.
చెత్త పెద్ద సమస్యగా మారింది.రోజూ వేల టన్నుల ఉత్పత్తి జరుగుతోంది.ఖర్చుతోపాటు తరలింపునకు స్థలం కరవు ఔతోంది. చెత్తే కదా.. బయట పడేసిరా అని మనం తేలిగ్గా చెబుతాం. కానీ, మునిసిపాలిటీలకు అదే పెద్ద గుడిబండగా మారింది. మనం వేసిన చెత్తను ఎక్కడికి తరలించాలన్నది తలనొప్పిగా తయారైంది. దీనిని ఎక్కడ వేద్దామన్నా ఆ పరిసర ప్రాంతాల వారి నుంచి వ్యతిరేకత వ్యక్తమవుతోంది.చెత్త వేయటానికి అనువైన ప్రదేశం దొరకటం లేదు. ఫలితంగా డంపర్‌బిన్లు నిండిపోయి వ్యర్థపదార్థాలు ఆచుట్టుపక్కల పడుతున్నాయి. జనావాసాల మధ్య దుర్వాసన వెదజల్లుతోంది. చెత్త వేయటానికి వెసులుబాటు లేక అధికారులు కూడా డంపర్ బిన్లు తీసుకెళ్లటం లేదు. ఇప్పుడే పరిస్థితి ఇలా ఉంటే.. భవిష్యత్తులో మరింత తీవ్రం అయ్యే అవకాశం ఉంది.చెత్తను తొలగించటానికి కోట్లరూపాయలు ఖర్చు అవుతున్నది. నగరంలో ఉన్న చెత్త తీసుకొచ్చి పోయటం వల్ల వ్యాధులు వస్తాయని ఎక్కడికక్కడ ప్రజలు కూడా వ్యతిరేకిస్తున్నారు. దీంతో ఉత్పత్తి అవుతున్న చెత్తను ఎక్కడ పోసినా తగాదాలు జరుగుతున్నాయి.చెత్తను నిర్వీర్యం చేయటం పెద్ద సమస్యే. వాస్తవానికి దానిని సేకరించిన తర్వాత సరైన పద్ధతిలో భూస్థాపితం చేయాలి. లేకుంటే అంటువ్యాధులు ప్రబలే అవకాశం ఉంది.ఉన్న ఖాళీలో పోసి వస్తున్నారు తప్పించి.. సరైన విధానాన్ని పాటించటం లేదు. దీంతో సమీప ప్రాంతాల్లో దుర్వాసన.. చర్మ సంబంధ వ్యాధులు వస్తున్నాయి.
సాంఖ్యక శాస్త్రము
సాంఖ్యక శాస్త్రము అనేది గణాంకాల సేకరణ, ఏర్పాటు, విశ్లేషణ, వివరణ మరియు ప్రదర్శన యొక్క అధ్యయనం.
ఇది సర్వేలు మరియు ప్రయోగాత్మక రూపకల్పన పరంగా గణాంకాలు సేకరి స్తుంది. ఆ గణాంకాలను సేకరించదడంలొ రెండు రకాల పద్దతులను అవలంబిస్తుంది. గణాంకాలను స్వయంగ సేకరిస్తే ప్రిమరి డేట అంటారు. వేరొకరి ద్వార సేకరించబడితే దానిని సెకండరి డేట అంటారు.
పగడపు దిబ్బ
సాంకేతిక భాషలో ప్రవాళ భిత్తికగా పిలవబడే పగడపు దిబ్బని ఇంగ్లిషులో కోరల్ రీఫ్ అని అంటారు. సీలెంటిరేటా జీవులు కాల్షియం కార్బొనేట్ కవచాన్ని నిర్మించుకుంటాయి. దీనినే ప్రవాళం (పగడం) (కోరల్) అంటారు. కాల్ కేరియస్ అస్తిపంజరం ఏర్పరచు అన్ని సీలెంటిరేటా జీవులకు ప్రవాళము అన్వయింపబడుతుంది.
ప్రవాళములలో ఏవో కొన్ని హైడ్రొజొవన్ పాలిప్ లు తప్ప మిగిలిన అన్ని ప్రవాళములు అంథొజొవా తరగతికి చెందినవి. ఎరుపు, నీలం, నలుపు ప్రవాళాలు అల్ల్సియయోనేరియ క్రమానికి చెందినవి. ప్రవాళాలు ప్రవాళాల గోడలను ఏర్పరుస్తాయి.
భీమా ప్రాజెక్టు
భీమా ప్రాజెక్టు మహబూబ్ నగర్ జిల్లా ప్రాజెక్టులలో ఒకటి. దీనికే ' రాజీవ్ ఎత్తిపోతల పథకం ' అని కూడా పేరు.
నిజాం రాష్ట్రంలో అప్పటి గుల్బర్గా జిల్లాలోని, ఇప్పటి మహబూబ్ నగర్ జిల్లా, మాగనూర్ మండలంలోని తంగిడి గ్రామం దగ్గర భీమా నది పై ప్రాజెక్టు నిర్మించాలని యోచించారు. కాని భాషాప్రయుక్త రాష్ట్రాలు ఏర్పడటం, తదనంతర పరిణామాలతో కర్ణాటక ప్రభుత్వం అంగీకరించకపోవటంతో ఆ ప్రాజెక్టు ఆగిపోయింది. అయినప్పటికి కృష్ణానది నుండి 20 టి.ఎం.సి.ల నీటిని వాడుకోవడానికి మాత్రం కేంద్ర జలవనరుల సంఘం అనుమతిని ఇచ్చింది. ఆ అనుమతితో రూపుదాల్చినదే ఈ భీమా ప్రాజెక్టు
ఈ ప్రాజెక్టు కింద రెండు లిఫ్టులు, ఐదు బ్యాలెన్సింగ్ రిజర్వాయర్లను ఏర్పాటుచేశారు. 
1. ఎనుకుంట బ్యాలెన్సింగ్ రిజర్వాయర్: ఈ రిజర్వాయర్ కింద 14,000 ఎకరాలకు సాగు నీరు అందించడానికి ఏర్పాటుచేశారు.
2. శంకరసముద్రం బ్యాలెన్సింగ్ రిజర్వాయర్: ఈ రిజర్వాయర్ కింద 57,000 ఎకరాలకు సాగు నీరు అందించడానికి ఏర్పాటుచేశారు.
3. రంగసముద్రం బ్యాలెన్సింగ్ రిజర్వాయర్: ఈ రిజర్వాయర్ కింద 21,000 ఎకరాలకు సాగు నీరు అందించడానికి ఏర్పాటుచేశారు.
ప్రపంచ ఎడమచేతి వాటం ప్రజల దినోత్సవం
అంతర్జాతీయంగా ఎడమచేతి వాటం ప్రజలచే ప్రపంచ ఎడమచేతి వాటం ప్రజల దినోత్సవంగా "ఆగస్టు 13" గుర్తింపు పొందింది. ఇది మొదటిసారి ఆగస్టు 13, 1976 న గమనించబడింది. ఈ దినోత్సవం ఎడమ చేతి వాటం ప్రజలు ఎదుర్కొంటున్న అసౌకర్యాలపై, ప్రధానంగా ప్రపంచంలో అధిక శాతంతో ఉన్న కుడి చేతి వాటం ప్రజల కారణంగా కృత్రిమంగా ఏర్పడిన సాంకేతిక సమస్యలపై అవగాహన గలిగించి వాటిని అధిగమించడానికి ఎడమ చేతి వాటం ప్రజలకు అవసరమైన ప్రోత్సాహానిచ్చేందుకు ఉద్దేశించబడింది.
షేర్ సింగ్ రాణా
మన దేశంలో పేరు మోసిన బంది పోటు దొంగ పూలన్ దేవి. ఈమె తర్వాతి కాలంలో భారత దేశ రాజకీయాలలో ప్రవేశించి తన పై వున్న నేరాలను రద్దు పర్చుకుంది. పార్ల మెంటు సభ్యురాలిగా ఎన్నికైంది. కాని చిన్ననాటి శత్రువులు ఈమెను హత మార్చడాని ప్రయత్నిస్తూనే వున్నారు. వారి నాయకుడైన షేర్ సింగ్ రాణా పూలన్ దేవిని ఆమె అధికార నివాసము ముందు 25 జూలై 2001 నాడు అతి దగ్గరగా కాల్చి చంపాడు .
ఫూలన్ దేవీ భారతదేశంలో పేరుగాంచిన ప్రముఖ బందిపోటు దొంగ. ఈమె చంబల్ లోయలో తనకు బాల్యంలో జరిగిన పరాభవానికి ప్రతీకారం తీర్చుకోవడానికి తన సొంత ముఠాను ఏర్పరుచుకొని బందిపోటు నాయకురాలిగా ఎదిగింది. తరువాత ప్రభుత్వానికి లొంగిపోయి రాజకీయాలలోకి ప్రవేశించింది. ఈ క్రమంలో సమాజ్ వాద్ పార్టీ ఆమె పై వున్న అన్ని నేరాలను కొట్టి వేసింది. ఆ కారణంగా జైలు నుండి బయటకు వచ్చిన పూలన్ దేవి సమాజ్ వాది పార్టీ తరపున లోక్ సభకు పోటి చేసి 1996 లో గెలుపొందారు. కాని ఆమె పై ప్రతీకారం తీర్చుకోవడానికి ఎదురు చూస్తున కొంత మంది శత్రువులు 25 జూలై 2001 నాడుపార్లమెంటు సమావేశాలకు హాజరై మధ్యాహ్న భోజనం కోసం ఇంటికి వచ్చిన ఆమెను రాణా సహా ముగ్గురు దుండగులు అతి దగ్గర నుంచి కాల్చి చంపారు. ఆమెను ఆమె ఇంటి ముందే ముసుగులు ధరించి కాల్చి చంపేశారు.
సుదీర్గ విచారణ తర్వాత పూలన్ దేవి హంతకుడుగా షేర్ సింగ్ రాణా ను నిర్ణయించి ఢిల్లీ కోర్టు అతనికి జీవితఖైదు విధించింది. అతడికి లక్ష రూపాయల జరిమానా కూడా విధించింది. గత పదమూడేళ్లుగా సాగుతున్న ఈ కేసుపై ఢిల్లీలోని అదనపు సెషన్స్ కోర్టు గురువారం తుది తీర్పు వెలువరించింది. 2014 ఆగస్టు 8న అతడిని దోషిగా కోర్టు నిర్ధారించింది. ఆగస్టు 12న శిక్ష ఖరారవుతుందని భావించినా రెండు రోజులు ఆలస్యంగా తుది తీర్పు వెలువడింది. ఈ కేసులో 10 మంది నిందితులను సరైన సాక్ష్యాధారాలు లేవంటూ నిర్దోషులుగా కోర్టు విడుదల చేసింది
మాతా మాణికేశ్వరి
మాతా మాణికేశ్వరి మహబూబ్ నగర్ జిల్లాలోని నారాయణపేట పట్టణానికి 18 కిలో మీటర్ల దూరంలో, కర్ణాటక సరిహద్దులోని మాణిక్యగిరి కొండపై దైవాంశసంభూతులుగా పూజలందుకుంటున్న అమ్మవారు.
1934 జూలై 26 వ తేదిన కర్ణాటకలోని మల్లాబాద్ గ్రామంలో ఆశమ్మ, బుగ్గప్పల కుమారైగా జన్మించింది. బాల్యంలో పశువుల కాపరిగా కొంతకాలం జీవితాన్ని కొనసాగించింది. ఆ సమయంలో ఆమె ఎక్కువగా ధ్యానంలోనే గడిపేదట. ఆమెది దైవిక శరీరమని తెలియక తాకినవారికి శరీరమంతా మంటలు రేగడంతో ఆమెలో ఏదో మహత్తు ఉందని ప్రజల విశ్వసించటం మొదలుపెట్టారట. 1950లో యానగుంది లోని రాందేవుని గుడిలో కొంతకాలం గడిపింది. తర్వాత 1979 లో కరీంనగర్కు వెళ్ళి ఒక ఆశ్రమాన్ని ఏర్పాటు చేసింది,శంషాబాద్ పెద్దషాపూర్ గ్రామం లో మరో ఆశ్రమాన్ని ఏర్పాటుచేసింది. తదనంతరం తిరిగి మళ్ళీ యానగుందికి చేరుకుంది. అక్కడే ఉన్న సిద్దేశ్వరగుట్టపై ఆశ్రమాన్ని ఏర్పాటుచేసుకుంది. అక్కడి శివాలయంలో నీటితో దీపాలు వెలిగిస్తూ గడిపేదని కథనాలున్నాయి. యానగుంది తరువాత మాతా మాణికేశ్వరి పేరు మీదుగా మాణిక్యగిరిగా మారిపోయింది.అమ్మ ఒక దైవంశ సంభూతురాలు
దేవరాజు వేంకటకృష్ణారావు
దేవరాజు వేంకటకృష్ణారావు (సెప్టెంబర్ 23, 1886 - సెప్టెంబర్ 13, 1966) తొలి తెలుగు అపరాధపరిశోధక నవలా రచయితగా పరిగణింపబడుతున్నాడు.
గడబిడదాస్, అర్జెంటుపంతులు, ప్రాడ్వివాకుడు అనే ముద్దుపేర్లతో పిలువబడిన దేవరాజు వేంకటకృష్ణారావు 1886 సెప్టెంబర్ 23 వతేదీ జన్మించాడు. ఇతని తండ్రి వెంకట్రావు పంతులు మృత్యుంజయ నిశ్శంక బహద్దరు జమీందారు వద్ద దీవాన్‌గా పనిచేసేవాడు. అతడు బహుభాషా కోవిదుడు. పంచభాషా నిఘంటువును రచించాడు. వేంకట కృష్ణారావు తాత వరదయ్య పంతులు సి.పి.బ్రౌన్ వద్ద దుబాసీగా పనిచేసి బ్రౌణ్యనిఘంటువు నిర్మాణంలో పాలుపంచుకున్నాడు. ఇతని విద్యాభ్యాసం బొబ్బిలి, మద్రాసు పట్టణాలలో జరిగింది. పరవస్తు వెంకట రంగాచార్యులు, వేదం వెంకటరాయ శాస్త్రులు ఇతని గురువులు. వివాహం కారణంగా ఇతనికి ఒరిస్సా రాష్ట్రంలోని బరంపురంతో సంబంధ బాంధవ్యాలు ఏర్పడింది. ఇతడు వృద్ధాప్యంలో బరంపురం నుండి రాజాంకు తరలివచ్చాడు. 1960 నుండి మరణించేవరకు ఇతనికి కేంద్ర ప్రభుత్వం గౌరవభృతిని ఇచ్చి సత్కరించింది.
ఆ రోజులలో ఇతని ఇల్లు గిడుగు రామమూర్తి పంతులు, పంచాగ్నుల ఆదినారాయణ శాస్త్రి, మండపాక పార్వతీశ్వర శాస్త్రి, నేమాని నృసింహశర్మ, బలిజేపల్లి లక్ష్మీకాంతం, పింగళి లక్ష్మీకాంతం వంటి సాహితీమూర్తులతో నిత్య సాహితీసదస్సులతో కళకళలాడుతూ వుండేది. ఇతడు 1909లో బరంపురంలో ఆంధ్రభాషాభివర్ధినీ సమాజాన్ని స్థాపించాడు. 1910లో వేగుజుక్క ముద్రణాలయాన్ని స్థాపించాడు. 1911లో తాపీ ధర్మారావుతొ కలిసివేగుజుక్క గ్రంథమాల ను నెలకొల్పి 1912లో దానిద్వారా వాడేవీడు అనే అపరాధపరిశోధక నవలను ప్రకటించాడు. తెలుగులో వాడేవీడు మొట్టమొదటి డిటెక్టివ్ నవలగా ఇప్పటి వరకు గుర్తించబడింది. ఇంకా ఇతడు నేనే (1914), కాలూరాయి (1916) అనే అపరాధపరిశోధక నవలలు వ్రాసి గ్రంథమాల ద్వారా ప్రకటించాడు. కాలూరాయి నవలలో హెలీకాప్టర్ను ఊహించి వ్రాశాడు. అప్పటికి ఇంకా హెలీకాప్టర్ కనుగొనలేదు. డిటెక్టివ్ నవలలే కాకుండా జానకీపరిణయం (తప్పుల తమాషా) , సంజయరాయబారం, శ్రీకృష్ణరాయబారం, విభ్రమ రాఘవము , శ్రీకృష్ణాభ్యుదయము , మనసు దాని పని , ఒరిస్సా చరిత్ర , పురాణ సంహిత అనే గ్రంథాలను వ్రాశాడు. 1933లో కళాప్రచారక సమితిని స్థాపించాడు. 1934లో ఉప్పుసత్యాగ్రహంలో పాల్గొన్నాడు. ఇతని ఆధ్వర్యంలో వేగుజుక్క కథావళి (1914-1930), పదసమస్యబోధిని (1937), విశాలాంధ్రవాణి (1940-1960) అనే పత్రికలు వెలువడ్డాయి.
ఇతడు 1966, సెప్టెంబరు 13వ తేదీన మరణించాడు.
సికిందర్
సికిందర్ 2014 ఆగస్టు 15 న విడుదలైన తమిళం నుండి డబ్బింగ్ చేయబడిన తెలుగు సినిమా. దీనికి అంజాన్ (2014) అనే సినిమా మూలం.
రాజు భాయ్ (సూర్య) ముంబైలో ఓ మాఫియా డాన్. రాజుభాయ్ ను వెతుక్కుంటూ కృష్ణ (సూర్య) వెతుక్కుంటూ వైజాగ్ నుంచి ముంబైకి చేరుకుంటాడు. ముంబైలో రాజు భాయ్, అతని స్నేహితుడు చందు (విద్యుత్ జమ్వాల్) ల స్నేహం, మాఫియా సామ్రాజ్యం గురించి కృష్ణకు తెలుస్తుంది. రాజు భాయ్ స్నేహితుడు చందును ముంబైని శాసించే ఇమ్రాన్ భాయ్ (మనోజ్ బాజ్‌పాయ్) చంపేస్తాడు. తన గ్రూప్ లో కొందరు చేసిన నమ్మక ద్రోహా వల్లే చందు మరణానికి కారణమని రాజుభాయ్ తెలుసుకుంటాడు. అయితే రాజుభాయ్ ని కూడా ఇమ్రాన్ గ్రూప్ కాల్చేస్తుంది. ఇమ్రాన్ గ్రూప్ జరిపిన కాల్పుల్లో గాయపడిన రాజుభాయ్ ఏమయ్యాడు? రాజుభాయ్ ను కృష్ణ కలిశాడా? రాజుభాయ్, కృష్ణను ఎందుకు వెతుక్కుంటూ వచ్చాడు? ఇమ్రాన్ భాయ్ మాఫియా సామ్రాజ్యానికి ఎవరు చెక్ పెట్టారు? తన స్నేహితుడు చందు మరణానికి రాజుభాయ్ ప్రతీకారం తీర్చుకున్నాడా అనే ప్రశ్నలకు సమాధానమే 'సికిందర్' చిత్ర కథ.
ధర్మచక్రం
అష్టమంగళ చిహ్నాలలో ఒకటి ధర్మచక్రం, ఇది ధర్మానికి ప్రాతినిధ్యం వహిస్తుంది, ఇది నిర్వాణ మార్గాన్ని చూపించే బుద్ధుడు యొక్క బోధన, ఇది భారతీయ బౌద్ధమతం యొక్క ప్రారంభ దశ నుంచి ఉంది.
సంప్రదాయ సంస్కృత నామవాచకం ధర్మం అనగా మూలం ధర్ (dhṛ) నుండి వ్యుత్పత్తి అయినది, దీనర్థం పట్టుకోవడం, నిర్వహించడం, ఉంచడం, మరియు చట్టం యొక్క అర్థం తీసుకోబడింది. ఇది ఒక పురాతన వేద సంస్కృతం నుండి ఉద్భవించింది.
ఈ చక్రం అనే పదం ప్రోటో ఇండో-యూరోపియన్ *kʷekʷlos నుండి పుట్టింది, మరియు దాని సహజాతాలు గ్రీకు కిక్‌లాస్, లిథువేనియన్ కాక్‌లాస్, టోచారియాన్ బి కోకలే మరియు ఇంగ్లీషు "వీల్" అలాగే "సర్కిల్". *kʷekʷlos రూట్ *kʷel క్రియ నుంచి ఉద్భవించింది, దీనర్ధం మలుపు.
భారతదేశం యొక్క మొదటి ఉపరాష్ట్రపతి సర్వేపల్లి రాధాకృష్ణన్ భారతదేశం యొక్క అశోకచక్రం ధర్మచక్రానికి ప్రాతినిధ్యం వహిస్తుందని పేర్కొన్నారు.
మంజుల్ భార్గవ
మంజుల్ భార్గవ (జననం: 08-08-1974) ఒక ఇండియన్ కెనడియన్ అమెరికన్ గణిత శాస్త్రవేత్త. సియోల్ లో జరిగిన అంతర్జాతీయ గణిత కాంగ్రెస్-2014లో 13-08-2014 న ఇతను గణిత నోబెల్ పురస్కారంగా పిలుచుకొనే "ఫీల్డ్స్ మెడల్"ను అందుకున్నాడు. గణిత శాస్త్రంలో అసమాన ప్రతిభ చూపిన వారికి ఈ ఫీల్డ్స్ మెడల్ లభిస్తుంది, దీని విజేత వయస్సు 40 సంవత్సరాలు దాటకూడదు, నాలుగు సంవత్సరాలకి ఒకసారి మాత్రమే ఈ బహుమతిని ఇస్తారు. సంఖ్యా జ్యామితిలో శక్తిమంతమైన కొత్త విధానాలను అభివృద్ధి పరచినందుకు ఫీల్డ్స్ మెడల్ పురస్కారం భార్గవకు దక్కింది. ఈయన చిన్న శ్రేణి వలయాలను లెక్కించడానికి, దీర్ఘవృత్తాకార వంపుల సరాసరి శ్రేణి అవధిని నిర్ధరించడానికి సంఖ్యా జ్యామితిలో ఈ శక్తిమంతమైన కొత్త విధానాలను ఉపయోగించాడు. గణిత శాస్త్రంలో అపార నైపుణ్యమున్న ఇతను అనేక ప్రపంచస్థాయి బహుమతులను సొంతం చేసుకున్నాడు.
భార్గవ 1974లో కెనడాలో జన్మించాడు, అమెరికాలో పెరిగాడు, అలాగే మధ్యమధ్యలో కొంతకాలం భారత్ లోనూ గడిపాడు.
2001లో అమెరికాలోని ప్రిన్స్‌టన్ విశ్వవిద్యాలయం నుంచి పీహెచ్‌డీ పొందిన భార్గవ అదే యూనివర్సిటీలో 2003 నుంచి ప్రొఫెసర్‌గా పనిచేస్తున్నారు.
ధర్మచక్రం (అయోమయ నివృత్తి)
అష్టమంగళ చిహ్నాలలో ఒకటి ధర్మచక్రం. ఇది ధర్మానికి ప్రాతినిధ్యం వహిస్తుంది.
ధర్మచక్రం పేరుతో కొన్ని సినిమా వ్యాసాలున్నాయి:
సంపూర్ణ భక్త విజయం
సంపూర్ణ భక్త విజయం గ్రంథాన్ని భక్తుల చరిత్రల విషయంలో విజ్ఞాన సర్వస్వమనే చెప్పాలి. మద్రాసులో పేరెన్నికగన్న న్యాయవాది జొన్నలగడ్డ సత్యనారాయణమూర్తి ఎన్నో ఏళ్ళపాటు శ్రమకోర్చి ఈ గ్రంథాన్ని రూపొందించారు. భీష్ముడు, ప్రహ్లాదుడు, కుచేలుడు మొదలైన పౌరాణిక యుగపు భక్తుల నుంచి గత శతాబ్దాలకు చెందిన దయానంద సరస్వతి, భక్త రామదాసు వంటి వారి వరకూ వివరాలతో గ్రంథాన్ని తయారుచేశారు. విజ్ఞానసర్వస్వ నిర్మాణానికి ఎంతగానో ఉపకరించే గ్రంథమిది.
రైతుబంధు
రైతుబంధు వ్యవసాయం సంబంధించిన విజ్ఞానాన్ని అందించే మాసపత్రిక.
ముకుంద రామారావు
ముకుంద రామారావు ప్రముఖ కవి, అనువాదకుడు.
ముకుంద రామారావు 1946 నవంబర్ 9 వ తేదీ ఎరుకలమ్మ,యెల్లయ్య దంపతులకు పశ్చిమ బెంగాల్ లోని ఖరగ్‌పూర్లో జన్మించాడు. ఇతని చదువు అంతా ఖరగ్‌పూర్ లోనే నడిచింది. ఎమ్మెస్సీ (మ్యాథ్స్),పి.జి.డి.సి.ఎస్. చదివాడు. రైల్వేలో ఉద్యోగం చేశాడు. కాస్త ఆలస్యంగా మొదలైన ఇతని రచనా ప్రస్థానం మొదట కథారచయితగా ప్రారంభమైనా కవిగా స్థిరపడ్డాడు. అనువాదకుడిగా రాణించాడు.
కిరికెర రెడ్డి భీమరావు
కిరికెర రెడ్డి భీమరావు (జూన్ 13, 1896 - మార్చి 9, 1964) తెలుగు, కన్నడ భాషలలో కవిత్వమల్లినవాడు.
బడగనాడు శాఖకు చెందిన బ్రాహ్మణకుటుంబంలో 1896, జూన్ 13 వ తేదీన రెడ్డి అప్పూరావు, వేంకటలక్ష్మమ్మ దంపతులకు అనంతపురం జిల్లా, హిందూపురం తాలూకా, కిరికెర గ్రామంలో జన్మించాడు. గౌతమస గోత్రుడు. మాధ్యమిక విద్య వరకు హిందూపురంలోని ఎడ్వర్డ్ కారనేషన్ స్కూలులో చదివాడు. తర్వాత బెంగళూరులో మిషన్ స్కూలులో కొంతకాలం చదివి మైసూరులో మెట్రిక్యులేషన్ ఉత్తీర్ణుడయ్యాడు. మైసూరులో స్వయంకృషితో కన్నడ భాషలో ఛందోవ్యాకరణాలలో నిష్ణాతుడయ్యాడు. ఆ భాషలో కవిత్వం చెప్పనేర్చాడు. మైసూరు సంస్కృత కళాశాలలోని పలువురు విద్వాంసుల సహకారంతో సంస్కృతం నేర్చి వ్యాకరణాది అలంకార సూత్రాలను, ఆయుర్వేదము, జ్యోతిశ్శాస్త్రము, సాముద్రికము, వేదాంతము మొదలైన వేదాంగాలను నేర్చుకున్నాడు. పెనుకొండలోని అసిస్టెంట్ ఇంజనీయరు ఆఫీసులో క్లర్క్‌గా చేరి ఒక సంవత్సరం పనిచేశాడు. తరువాత తండ్రి మరణంతో వంశపారంపర్యంగా వచ్చిన మునసబు ఉద్యోగంలో చేరాడు. ఇతనికి 22వ యేడు వివాహమైంది. ఒక కొడుకు ఒక కూతురు జన్మించిన తర్వాత 32వ యేడు భార్య మరణించింది. ఇతడు తన 68వ యేట 1964, మార్చి 9 న మరణించాడు.
తెలుగు భాషలో
కన్నడ గ్రంథాలు
బెళ్లందూరు చెరువు
బెళ్లందూరు చెరువు బెంగుళూరు నగరంలో కల ముఖ్య చెరువులలో ఒకటి. ప్రస్తుతము కాపుష్యపు కోరలలో చిక్కి విలవిలలాడుతున్నది.
ఒకప్పుడు దక్షిణ బెంగళూరుకు సాగు, తాగునీరు అందించిన బెళ్లందూరు చెరువు ప్రస్తుతం పూర్తిగా కాలుష్యమయంగా మారింది. నీరు ఉపయోగించలేని స్థితి ఎదురవుతోంది. శుద్ధీకరణ కేంద్రాన్ని ఏర్పాటు చేయాలనే బెంగళూరు అభివృద్ధి ప్రాధికార రూపొందించిన పథకం నేటికి కార్యరూపం దాల్చలేదు. చుట్టు పక్కల పరిశ్రమలు వదిలే రసాయనికాలతో కూడిన నీరు చెరువు రూపాన్ని నల్లగా మార్చేసింది. తెల్లటి నూరుగతో కూడిన నీరు ప్రవాహిస్తోంది. చెరువు చుట్టు పక్కల ఎత్త్తెన భవనాలు తలెత్తాయి. ఆ భవనాల్లో నుంచి మురుగు ఇటే తరలివస్తోంది. రెండు వందల ఎకరాల విస్తీర్ణం కలిగిన చెరువు పూర్తిగా గుర్రపు డెక్కలతో నిండి ఉంది. తొలిగింపు కార్యక్రమాన్ని అప్పుడప్పుడు చేపట్టినా మళ్లీమళ్లీ వృద్ధి చెందుతున్నాయి. నిత్యం పారే అలుగు వద్ద తెల్లటి నూరగ కొద్ది నిమిషాలకు నల్లగా మారుతుంది. చుట్టు పక్కల భూగర్భ జలాలు దెబ్బతిన్నాయి. తాగేందుకు వినియోగించడం లేదు. చెరువు కింద పండే కూరగాయలు విషపూరితమైనట్లు పరిసరవాదులు ఆందోళన వ్యక్తం చేస్తున్నారు. ఆ నీటితో పండే కూరగాయలు, ఆకు కూరలు వినియోగిస్తే నగదు ఇచ్చి వ్యాధుల్ని కొనుగోలు చేసినట్లు అవుతుందని హెచ్చరిస్తున్నారు. ఎస్.ఎం.కృష్ణ కాలంలో చెరువు సమగ్రాభివృద్ధికి బీడీఏ రూ.150కోట్లు వ్యయంతో పథకాన్ని సిద్ధం చేసింది. అనంతరం అధికారంలోకి వచ్చిన ప్రభుత్వాలు పథకాన్ని గురించి పట్టించుకున్న దాఖలాలు లేవు.
యల్లాప్రగడ సుదర్శన్‌రావు
సుదర్శన్‌రావు పూర్వికులు సురభి వారి కొల్లాపూర్ సంస్థానంలో పనిచేసేవారు. వీరి తాత ఉమామహేశ్వరరావు సంస్థానంలోని ఖజనా విభాగంలో పనిచేసేవారు... వీరి తండ్రి కూడా సంస్థానంలోనే పనిచేసినా, అది ప్రజాప్రభుత్వంలో విలీనం కావడంతో నిరుద్యోగిగా మారారు.
సుదర్శన్‌రావు తల్లిదండ్రులు సత్యవతి, రామకోటేశ్వరరావులు. వీరి బాల్యం కొల్లాపూర్‌లో గడిచింది.
సుదర్శన్‌రావు 1959లో కొల్లాపూర్‌లోని ఆర్.ఐ.డి. ప్రభుత్వ పాఠశాలలో హెచ్. ఎస్. ఇ. పూర్తిచేశారు. ఇండోర్, భోపాల్‌లో ఇంటర్మీడియట్, ఉస్మానియా విశ్వవిద్యాలయం నుండి డిగ్రీ, పోస్ట్ గ్రాడ్యుయేట్, పి. హెచ్.డి.,లు పూర్తిచేశారు.
సుదర్శన్‌రావుకు భార్య, ముగ్గురు కుమారైలు ఉన్నారు. భార్య పేరు శారద.
సుదర్శన్‌రావు హెచ్. ఎస్. ఇ. పూర్తిచేశాకా ప్రాథమిక పాఠశాలలో సెకండరీ గ్రేడ్ ఉపాధ్యాయుడిగా ఉద్యోగజీవితాన్ని ప్రారంభించారు. ఉపాధ్యాయుడిగా జీవితాన్ని కొనసాగిస్తూనే, దూర విద్యలో ఉన్నత చదువులు పూర్తిచేశారు. తర్వాత తాను చదువుకున్న పాఠశాలలోనే ఉన్నత పాఠశాల ఉపాధ్యాయుడిగా పనిచేశారు. ఇదే సమయంలో ఉపాధ్యాయుల సమస్యల పరిష్కారానికై ఒక సంఘాన్ని స్థాపించి, విశేష కృషిచేశారు. అనంతరం వరంగల్లోని ఎల్. బి. కళాశాలలో చరిత్ర విభాగంలో అధ్యాపకుడిగా చేరారు. తర్వాత కాకతీయ విశ్వవిద్యాలయంలో ఆచార్యులుగా 2005 వరకు పనిచేశారు.
చరిత్ర విభాగంలో విశేష కృషి చేసి, ఎంతో అనుభవం గడించిన సుదర్శన్‌రావు ప్రస్తతం కేంద్ర మానవ వనరుల మంత్రిత్వశాఖ ఆధ్వర్యంలో నిర్వహించబడే ఇండియన్ కౌన్‌సిల్ ఆఫ్ హిస్టారికల్ రీసెర్చ్, న్యూఢిల్లీ సంస్థకు చైర్మెన్‌గా పనిచేస్తున్నారు.
కవికోకిల గ్రంథావళి
దువ్వూరి రామిరెడ్డి (నవంబర్ 9, 1895—సెప్టెంబర్ 11, 1947) కవికోకిల అని ప్రసిద్ధుడైన తెలుగు కవి. రైతు, కవి అయిన ఇతనిని "సింహపురి సిరి"గా పండితులు కొనియాడారు. దువ్వూరి రామిరెడ్డి ప్రస్తుత శ్రీ పొట్టి శ్రీరాములు నెల్లూరు జిల్లా, గూడూరులో 09-11-1895న జన్మించాడు. 23 సంవత్సరాలనాటికే ఎన్నో రచనలు చేశాడు. స్వయంకృషితోనే అనేక భాషలలో పండితుడయ్యాడు. 11-09-1947న మరణించాడు. ఆయన సాహిత్యాన్ని కవికోకిల గ్రంథావళిగా వివిధ సంపుటాల్లో ప్రచురించగా, ఈ నాల్గవ సంపుటిలో సాహిత్య వ్యాసాలు ముద్రించారు.
దీని మొదటి ముద్రణము 1935లో చేయగా (రెండవ ముద్రణ 1945లో; మూడవ ముద్రణ 1946లో; నాల్గవ ముద్రణ 1955లో; ఐదవ ముద్రణ 1959లో) 1967లో ఇది ఆరవ ముద్రణము పొందినది. దీనిని కవికోకిల గ్రంథమాల, నెల్లూరు వారు ప్రచురించారు.
తాప విద్యుత్ కేంద్రము
థర్మల్ పవర్ స్టేషను లేదా తాప విద్యుత్ కేంద్రము అనగా ఒక విద్యుత్ కేంద్రం, దీనిలో ప్రధాన కదలిక ఆవిరిచే నడుస్తుంది. నీరు వేడి చేసినప్పుడు ఆవిరి గా మారి ఆవిరి టర్బైన్ ను తిప్పుతుంది, ఇది విద్యుత్ జనరేటర్‌ను నడుపుతుంది. తర్వాత ఆవిరి టర్బైన్ ద్వారా వెనుక్కు మళ్ళుతుంది, ఈ ఆవిరి ఒక కండెన్సర్‌లో ఘనీకృతమవుతుంది మరియు అది వేడెక్కి రీసైక్లింగ్ అవుతుంది; ఈ విధానాన్ని రాంకిన్ చక్రం అంటారు. తాప విద్యుత్ కేంద్రములు రూపకల్పనలో చాలా వైవిధ్యంగా ఉంటాయి, దీనికి కారణం సాధారణంగా నీటిని వేడి చేయడానికి ఉపయోగించే వివిధ శిలాజ ఇంధన వనరులు. కొంతమంది దీనికి శక్తి కేంద్రమనే పదాన్ని ఉపయోగించడానికి ఇష్టపడతారు, ఎందుకంటే దీనిలో వేడి శక్తిని విద్యుత్ శక్తిగా మార్చేటువంటి సౌకర్యాలుంటాయి.
For units over about 200 MW capacity, redundancy of key components is provided by installing duplicates of the forced and induced draft fans, air preheaters, and fly ash collectors. On some units of about 60 MW, two boilers per unit may instead be provided.
ఇన్స్టంట్ ఫిల్మ్
ఇన్స్టంట్ ఫిల్మ్ (ఆంగ్లం: Instant Film) అనునది పోలరాయిడ్ సంస్థచే కనుగొనబడ్డ ఇన్స్టంట్ కెమెరాలో వాడబడే ఒక రకమైన ఫిలిం. ఇన్స్టంట్ కెమెరా ద్వారా బహిర్గతం అవగనే ఈ ఫిలిం పై ముందే అద్దబడి ఉన్న రసాయనాల వలన ఫిలింపై సంవర్థనం జరుపబడి కొన్ని సెకనుల వ్యవధిలోనే ఛాయాచిత్రంగా మారిపోతుంది.
ప్రస్తుతం ఇన్స్టంట్ ఫిలిం రెండు బ్రాండులలో లభిస్తుంది.పోలరాయిడ్ ఇన్స్టంట్ ఫిలిం ఈ క్రింది పరిమాణాలలో లభిస్తుంది.
ఇన్స్టాక్స్ ఫిలిం ఈ క్రింది పరిమాణాలలో లభిస్తుంది.
సాంప్రదాయ ఫిలిం చుట్టతో పోలిస్తే ఇన్స్టంట్ ఫిలిం యొక్క నాణ్యత తక్కువగా ఉన్ననూ ఫిలిం సంవర్థనకై వేచి ఉండకుండా (అప్పటికి ఇంకా డిజిటల్ కెమెరాలు కనుగొనబడలేదు కాబట్టి) తక్షణమే ఛాయాచిత్రం కావలసిన చోట దీనిని ఉపయోగించేవారు. ఉదా: చట్టపరమైన వినియోగానికి, ఆరోగ్య సంరక్షణకి, సైంటిఫికి అప్లికేషన్లకు, పాస్ పోర్ట్ మరియు ఇతర గుర్తింపు కార్డులకి లేదా కేవలం ఛాయాచిత్రాలని తక్షణమే చూడటానికి ఉపయోగించేవారు. సంప్రదాయ ఫిలింను వాడే ముందు, ఒక ఛాయాచిత్రం ఎలా వస్తుందో ముందే ఒక అవగాహనకి రావటానికి కూడా ఇన్స్టంట్ ఫిలింని ఉపయోగించేవారు. ఛాయాచిత్రం తీయగనే స్క్రీన్ పై అగుపించే డిజిటల్ ఫోటోగ్రఫీ రావటంతో ఇన్స్టంట్ ఫిలిం తెరమరుగైనది.
దటీజ్ పాండు
దటీజ్ పాండు 2005 లో విడుదలైన తెలుగు సినిమా.
పాండు (జగపతి బాబు ) నలుగురికి సహాయపడే మనిషి. ఒక టీవీ వ్యాఖ్యాత అంజలి (స్నేహ) ని ప్రేమిస్తాడు. ఆమెను మూగగా ఆరాధిస్తుంటాడు. అదే సమయంలో హోం మంత్రి భగవాన్ (సాయాజీ షిండే) అంజలికి దగ్గరవ్వాలని చూస్తుంటాడు. అంజలి అతడిని హెచ్చరిస్తుంది. ఇది మనసులో పెట్టుకొన్న మంత్రి ఆమెను తప్పుడు కేసులలో ఇరికిస్తాడు. అప్పుడు ఆమెకు సహాయంగా ఎవ్వరూరారు. కానీ ఈ ఆపదనుండి అంజలిని పాండు బయటపడేసి ఆమె మనసును గెలుచుకుంటాడు.
ఇన్స్టంట్ కెమెరా
ఇన్స్టంట్ కెమెరా లేక పోలరాయిడ్ కెమెరా అనేది కెమెరా యొక్క ఒక రకం, ఇది ఫిల్మ్‌ ఇమేజ్ ను తక్షణమే అభివృద్ధి పరచి చిత్రాన్ని అందిస్తుంది. స్వీయ అభివృద్ధి ఫిల్మ్ ను ఉపయోగించడానికి చాలా ప్రాచుర్యం కలిగిన రకాలను గతంలో పోలరాయిడ్ కార్పొరేషన్ తయారు చేసింది. ఈ కెమెరా తక్షిణమే చిత్రాన్ని అందిస్తుంది కాబట్టి ఇన్స్టంట్ కెమెరాగా, పోలరాయిడ్ కంపెనీచే తయారయింది కాబట్టి పోలరాయిడ్ కెమెరాగా పేరు తెచ్చుకుంది. 1948లో అమెరికాకు చెందిన ఎడ్విన్ హెచ్.లాండ్ మొదటగా పోలరాయిడ్ కెమెరాలను రూపొందించాడు. అయితే అది బ్లాక్ అండ్ వైట్ ఫొటోలకు మాత్రమే పరిమితమయింది. ఆ తర్వాత రంగుల చిత్రాలను తీయగలిగేలా ఈ కెమెరాను అభివృద్ధి పరచారు.
పోలరాయిడ్ కెమెరాలో డబుల్ పిక్చర్ రోల్ లోడ్ చేసి ఉంటుంది, వీటిలో ఒకటి నెగటివ్, మరొకటి ప్రత్యేకమైన కాగితంపై ఉండే పాజిటివ్ రోల్. పాజిటివ్ రోల్ మీద కొన్ని రసాయనిక పూతలు పూయబడి ఉంటాయి. ఫొటో తీసినప్పుడు కెమెరా లెన్స్ నుంచి కాంతినందుకున్న నెగటివ్, పాజిటివ్ రోల్స్ రెండూ రసాయనపు పొరలను ఛేదించుకుంటూ ఒక రోలర్ గుండా బయటికి వస్తాయి. అప్పటికే ఎక్స్‌పోజ్ అయి ఉన్న నెగటివ్ రోల్ నుంచి రసాయన పూతలు చొచ్చుకుపోయి నెగటివ్ రోల్ పైన నలుపు, తెలుపు రంగులతో కూడిన నెగటివ్ ఇమేజ్ ఏర్పడుతుంది. పాజిటివ్ రోల్‌కూ, కెమెరాలో ఉన్న రసాయనాలకు మధ్య జరిగిన చర్య ఫలితంగా ఫొటోగ్రాఫ్ పైన గల తెలుపు బొమ్మ తెల్లగానూ, నలుపు బొమ్మ నల్లగానూ ఉండేలా చిత్రం ఆవిష్కృతమవుతుంది. బ్లాక్ అండ్ వైట్ చిత్రం ఆవిష్కృతమవడానికి 10 సెకండ్లు మాత్రమే పడితే, రంగుల చిత్రం ఆవిష్కృతమవడానికి నిమిషం దాకా వ్యవధి పడుతుంది. ఫిల్మ్‌ను లైట్‌లో ఎక్స్‌పోజ్ చేసినప్పుడు దాని మీద ఉండే సిల్వర్ సాల్ట్, మెటాలిక్ సిల్వర్‌గా మారిపోతుంది. ఫోటో తీసినప్పుడు జరిగే ఒక రసాయన చర్య వలన ఫిల్మ్‌పైన రంగులు ఏర్పడతాయి. ఇలా తొలిదశ పోలరాయిడ్ కెమెరాల పనితీరు ఉండగా, ఆ తరువాత 1972లో, 1978లో జరిగిన సాంకేతికాభివృద్ధి ఫలితంగా వీటి పనితీరు బాగా మెరుగయింది.
ప్రస్తుతం వీటి ఉత్పాదన నిలిపివేయబడ్డాయి
ఇన్స్టంట్ ఫిల్మ్ - ఇన్స్టంట్ కెమెరాలో వాడబడే ఫిల్మ్‌
హరి హర నాథ తత్వము
క్రీ.శ.13వ శతాబ్దంలో జీవించిన తిక్కన నెల్లూరు ను పరిపాలించిన మనుమసిద్ది మహారాజు కొలువులో మంత్రిగా పనిచేసారు. నన్నయ రాయగా మిగిలిన మహాభారతంలోని విరాట పర్వం మొదలు స్వర్గారోహణ పర్వం దాకా పదిహేను పర్వాలు ఆంధ్రీకరణ చేసాడు.ఆ గ్రంధాన్ని హరిహరనాదుడికి అంకితం చేసి, శైవ వైష్ణవ మత సామరస్యానికి దోహదం చేసాడు.
జగత్ కళ్యాణానికై శైవ వైష్ణవ స్పర్ధలను పోగొట్టడానికి హరిహరాద్వైత స్థాపన ద్వారా తిక్కన చేసిన కృషి ఆధ్యాత్మిక లోకానికి అభినవ మార్గాన్ని చూపింది. తిక్కన తన కవిత్వం ద్వారా సమాజంలో పాతుకుపోయిన శివకేశవ భేదాన్ని రుపుమాపాడు.
తిక్కన మహాభారత రచనకు శ్రీకారం చుట్టిన ఇష్ట దేవతా స్తుతి పద్యం-
అని రాశాడు. ఇందులో పరతత్వం అనగా పరబ్రహ్మం. అది ఆకారంలేనిది. నిర్గుణం. అయినా హరిహరంబగు రూపము దాల్చినది.ఇది సాకారం.లోక కళ్యాణ మూర్తియై హరి హర రూపం పొందాడు.
వక్ష స్థలం లో కౌస్తుభం, శిరసుపైన శశిరేఖ, నాభిలో పద్మం, కంఠంలో కాలకూటచ్చాయ, గంగాయమున సంగమం వాలే సితాసిత కాంతి పూరమైన తనువు.హరిహరనదునిలోని వామ భాగం హరిది. దక్షిణ భాగం హరునిది.అర్ధనారీశ్వరుని వలె సర్వేశ్వరుని రూపం హరిహరం.
కందుకూరి శ్రీరాములు
కందుకూరి శ్రీరాములు 1951, అక్టోబర్ 20 వ తేదీన రావురూకల గ్రామంలో జన్మించాడు. కందుకూరి రత్నమ్మ, వేంకటాద్రి ఇతని తల్లిదండ్రులు. ఎం.ఏ. (తెలుగు) చదివాడు. గవర్నమెంట్ హైస్కూలులో టీచింగ్ అసిస్టెంట్‌గా చేరి ప్రస్తుతం ఇబ్రహీంపట్నం డిగ్రీకాలేజీలో తెలుగు లెక్చరర్‌గా పనిచేస్తున్నాడు. 1995లో ఉత్తమ ఉపాధ్యాయ అవార్డును గెలుచుకున్నాడు. నాలుగు దశాబ్దాలుగా కవిత్వం అల్లుతున్నాడు. ఇతని రచనలు కొన్ని ఇంగ్లీషులోను, హిందీలోను అనువదించబడ్డాయి.
కచ దేవయాని (నాటకం)
కచ దేవయాని ముత్తరాజు సుబ్బారావు రచించిన నాటకం.
కచుడు దేవతల్లోని వాడు. మరణించినవారిని తిరిగి జన్మింపజేసే విద్య-మృతసంజీవని. దానిని సాధించేందుకు రాక్షసుల గురువైన శుక్రాచార్యుని వద్ద చేరి ఆయన కూతురు దేవయానిచే మోహింపజేసుకుని తుదకు ఆ విద్యను సాధిస్తాడు. ముత్తరాజు సుబ్బారావు కవి ఈ ఇతివృత్తాన్ని నాటకీకరించారు.
కలగూరగంప
తిరుపతి వేంకట కవులుగా దివాకర్ల తిరుపతిశాస్త్రి, చెళ్లపిళ్ల వేంకటశాస్త్రి పేరొందరు. వీరిద్దరు ఇంచుమించుగా వంద సంస్కృత మరియు తెలుగు గ్రంధాలు, నాటకములు మరియు అనువాదాలు వ్రాశారు. అవధానాల్లో వీరి పాండిత్యం, ప్రతిభ, చమత్కార చాతుర్యం సాహితీ సమాజంలో తరతరాలుగా చెప్పుకొనబడుతున్నాయి. ఇక వీరి నాటకాలలో పాండవ ఉద్యోగ విజయములు నాటకంలోని పద్యాలు తెలుగునాట ఊరూరా పండితుల, పామరుల నోట మారుమ్రోగాయి. వారు ఎన్నో శీర్షికాలుగా ప్రచురించగా మిగిలిన పద్యాలను, ఎందులోనూ ఇమడని వాటినీ ఇలా కలగూరగంపగా ప్రచురించారు.
ఇది కాత్యాయనీ గ్రంథమాల వారి చతుర్థపుష్పముగా దివాకర్ల వేంకటావధాని మరియు తంగిరాల జగన్నాథశాస్త్రి గార్ల సంపాదకత్వంలో 1929 సంవత్సరంలో ముద్రించబడినది.
కనక్తారా
కనక్తారా నాటకము చందాల కేశవదాసు రచించిన నాటకము.
నాటకాల్లో మొదట పాడే పరబ్రహ్మ పరమేశ్వర అనే సుప్రసిద్ధ కీర్తనను, ఆంధ్రదేశమంతటిని ఉర్రుతలూగించిన భలే మంచి చౌక బేరము పోయినన్ దొరుకదు అనే పాటను రాసిన చందాల కేశవదాసు (జూన్ 20, 1876 - జూన్ 14, 1956) తొలి తెలుగు సినీ గీత రచయిత, నటుడు, గాయకుడు, హరికథా కళాకారుడు, అష్టావధాని, శతావధాని, మరియు నాటకకర్త. తెలుగులో మొదటి శబ్ద చిత్రం భక్త ప్రహ్లాద కు ఈయన పాటలు రాసారు. ఆ కారణంగా తొలి తెలుగు సినీ గేయ రచయితగా చరిత్రలో నిలిచారు. ఈ గ్రంథం ఆయన రాసిన నాటకం.ఈ నాటకం ఆధారంగా రెండు తెలుగు సినిమాలు నిర్మించబడ్డాయి:
కావ్యాలంకార చూడామణి
విన్నకోట పెద్దన "కావ్యాలంకార చూడామణి"లో ఛందో అంశాలతో బాటుగా, వ్యాకరణ విశేషాలు పలు పేర్కొన బడినవి. బహుళ ప్రచారాన్ని పొందిన వాటిల్లో.. కేతన రాసిన ఆంధ్ర భాషా భూషణం, అనంతా మాత్యుని చందో దర్పణం, ముద్దరాజు రామన రాసిన కవిజన సంజీవిని వంటి వాటితో పాటుగా విన్నకోటపెద్దన రాసిన కావ్యాలంకార చూడామణి కూడా ఉంది.
దీని మూడవ ముద్రణ వేదం వేంకట రాయశాస్త్రి గారు కేసరి ముద్రాక్షరశాల, చెన్నపురిలో 1929 సంవత్సరంలో ముద్రించారు.
సాయాజీ షిండే
సాయాజీ షిండే ఒక భారతీయ సినీ నటుడు. ఎక్కువగా తెలుగు సినిమాలలో నటించాడు. ఇతను జన్మతః మహారాష్ట్రకు చెందిన వ్యక్తి.
షిండే మహారాష్ట్రలోని సతారా జిల్లాలో ఒక మారుమూల గ్రామంలో రైతు కుటుంబంలో పుట్టాడు. డిగ్రీ తరువాత "మహారాష్ట్ర గవర్నమెంట్ ఇరిగేషన్ డిపార్ట్‌మెంట్"లో వాచ్‌మెన్‌గా చేరారు. నెల జీతం 165 రూపాయలు. ఉద్యోగం చేస్తున్నా మనసంతా నాటకాలపైనే ఉండేది. ఒక పెద్దాయన ఇచ్చిన సలహాతో వ్యాయామం, యోగా అలవాటు చేసుకుని దేహధారుడ్యాన్ని పెంపొందించుకున్నాడు. నటన గురించి తెలుసుకోవడానికి ఎందరితోనో మాట్లాడేవాడు. నటనకు సంబంధించి ఎన్నో పుస్తకాలను చదివేవాడు. దాదర్‌స్టేషన్ సమీపంలో ఒక పుస్తకాల దుకాణంలో కనిపించిన భరతముని "నాట్యశాస్త్ర" పుస్తకాన్ని చదివాడు. "అభినయ సాధన్"లాంటి మరాఠీ పుస్తకాల నుంచి కూడా నోట్స్ తయారు చేసుకునేవాడు.
"ధార్మియ" అనే మరాఠీ నాటకంలో షిండే చేసిన హిజ్రా పాత్రకు ఎంతో గుర్తింపు వచ్చింది. స్టేట్ అవార్డ్ కూడా వచ్చింది. చాలామంది షిండేను నిజమైన హిజ్రా అనుకున్నారు. దాంతో ప్రముఖల దృష్టిలో పడిన షిండేకు ఎన్నో మరాఠీ చిత్రాల్లో నటించే అవకాశం వచ్చింది. 2000 సంవత్సరంలో వచ్చిన "భారతి" అనే తమిళ సినిమాలో ప్రఖ్యాత కవి సుబ్రమణ్య భారతిగా నటించి దక్షిణాది సినీ పరిశ్రమకు దగ్గరయ్యాడు. ఠాగూర్ సినిమాలో "బద్రీ నారాయణ", వీడే సినిమాలో "బత్తుల బైరాగి నాయుడు" పాత్రలు మొదట్లో అతనికి పేరు తెచ్చిన పాత్రలు.
యోగసారము
యోగం భారతదేశం హైందవ, బౌద్ధాల ద్వారా ప్రపంచానికి అందించిన అతిగొప్ప బహూకృతి. శరీరాన్ని, మనస్సుని నియంత్రిస్తూ వాటిలోని అత్యున్నతమైన శక్తులను వెలికితీసే యోగశాస్త్రం ప్రపంచవ్యాప్తంగా ప్రఖ్యాతి పొందుతోంది. యోగసాధకుడైన బ్రహ్మశ్రీ జంధ్యాల శివన్నశాస్త్రి ఈ గ్రంథంలో ఛందోబద్ధ పద్యాల్లో యోగరహస్యాలను వివరించారు.
ఇది శ్రీగౌరీ ముద్రాక్షరశాల, నూజివీడు లో ముద్రించబడి, జంధ్యాల వేంకటశివులచే, వానపాముల గ్రామమందు ప్రకటించబడినది.
మరియం మిర్జాఖనీ
మరియం మిర్జాఖనీ (జననం: మే 1977) యునైటెడ్ స్టేట్స్ లో పనిచేస్తున్న ఒక ఇరానియన్ గణిత శాస్త్రజ్ఞురాలు. ఈమె సెప్టెంబర్ 1, 2008 నుండి స్టాన్ఫోర్డ్ విశ్వవిద్యాలయంలో గణిత శాస్త్ర ప్రొఫెసర్‌గా సేవలందిస్తున్నారు. ఈమె గణితశాస్త్రానికి నోబెల్ పతకంలా భావించే "ఫీల్డ్స్ పతకాన్ని" గెలుచుకుంది. ఈ అవార్డును ప్రారంభించిన 80 ఏళ్లలో ఈ పతకాన్ని సాధించిన తొలి మహిళ ఈమె. ప్రతి నాలుగు సంవత్సరాలకి ఒకసారి ఇంటర్నేషనల్ మ్యాథమెటిక్స్ యూనియన్ ఈ పతకాన్ని అందిస్తుంది. నలభై సంవత్సరాల లోపు వయస్సు వారికి మాత్రమే ఇచ్చే పతకాన్ని ఎనభై ఏళ్లలో 55 మందికి లభిస్తే అందులో తొలి మహిళ మరియం మిర్జాఖనీ, అంతేకాకుండా ఫీల్డ్స్ పతకాన్ని అందుకున్న మొదటి ఇరానీయులు కూడా ఈమే. 
మిర్జాఖనీ 1977 లో ఇరాన్లోని తెహ్రాన్ నగరంలో జన్మించింది. అక్కడే "నేషనల్ ఆర్గనైజేషన్ ఫర్ డెవలప్మెంట్ ఆఫ్ ఎక్సెప్షనల్ టాలెంట్స్" (NODET), "ఫర్జనేగాన్" అనే చోట ఉన్నత పాఠశాల విద్య పూర్తి చేసుకొంది. 1994 లో, మిర్జాఖనీ ఇంటర్నేషనల్ మ్యాథమెటికల్ ఒలంపియాడ్ లో బంగారు పతకాన్ని సాధించింది. అలా సాధించిన మొట్టమొదటి మహిళా విద్యార్థి ఆమె. 1995 అంతర్జాతీయ మ్యాథమెటికల్ ఒలంపియాడ్ లో, నూటికి నూరు శాతం స్కోరు సాధించి రెండు బంగారు పతకాలు సాధించిన ఇరానియన్ విద్యార్థిగా ఖ్యాతి గడించింది.
1999 లో ఆమె షరీఫ్ యూనివర్శిటీ ఆఫ్ టెక్నాలజీ నుంచి గణితంలో బీయస్సీ చేసింది. తరువాత గ్రాడ్యుయేషన్ కోసం అమెరికా వెళ్ళి హార్వర్డ్ విశ్వవిద్యాలయం నుంచి 2004 లో డాక్టరేటు సాధించింది. అక్కడ ఆమె ఫీల్డ్స్ పురస్కార గ్రహీత అయిన కర్టిస్ మెక్ ముల్లన్ పర్యవేక్షణలో పనిచేసింది. 2004 లోనే క్లే మ్యాథమాటిక్స్ ఇన్స్ స్టిట్యూట్ లో పరిశోధకురాలిగా, ప్రిన్స్టన్ విశ్వవిద్యాలయంలో ప్రొఫెసర్ గా ఉండింది.
2013 లో ఆమెకు రొమ్ము క్యాన్సర్ సోకింది. అది నెమ్మదిగా ఆమె ఎముక మజ్జలోకి ప్రవేశించగా ఆమె ఆరోగ్య పరిస్థితి మరింత క్షీణించి జులై 14, 2017 న మరణించింది.